هاوڵاتیان نایانەوێت بە كۆچكردن ئایندەی وڵاتەكەیان بسپێرن بەو دەسەڵاتەی دەرگای كۆچی لێكردوونەتەوە – کوردی – RojNews.News\n25/11/2021 - 7:55:30 am\nنادادیی كۆمەڵایەتیی هەزاران گەنجی لە وڵات ڕەنجاند و بۆ گەیشتنیان بە هەندەران سەركێشییان بە ژیانی خۆیانەوە كرد، كەچی حكومەتی هەرێم هێشتا نایەوێت شانبداتە بەر بەرپرسیارێتیی، بەڵكو بە تاوانباركردنی لایەنی تر دەیەوێت شانی خۆی لە بەرپرسیارێتی خاڵی بكات، لەبەرامبەریشدا هێشتا گەنجانێك ئومێدیان لێنەبڕاوە و نایانەوێت دەستبەرداری وڵاتی خۆیان ببن.\nڕۆژی هەشتی ئەم مانگە، سەدان هاوڵاتی هەرێمی كوردستان لە بیلاڕوسیاوە بەپێ بەڕێكەوتن بۆ سنووری پۆڵەندا، بەو ئامانجەی لەوێوە بگەنە وڵاتانی هەندەران، بەڵام بەهۆی تەنینی سنوورەوە بە هێزی سەربازیی لەلایەن پۆڵەنداوە تائێستا كۆچبەران نەیانتوانیوە بپەڕنەوە بۆ وڵاتانی ئەوروپا.\nدیمەنی كۆچی كورد لە سنووری پۆڵەندا یەكێتی ئەوروپای هێنایە سەرخەت و كێشەیەكی قوڵی لەنێوان بیلاڕوسیا و یەكێتی ئەوروپادا دروستكردووە، بەڵام حكومەتی هەرێم جگە لە تۆمەتباركردنی پەكەكە و هێرشكردنە سەر كۆچبەران و ئامادەنەبوو بەرپرسیارتی هۆكاری كۆچی هاوڵاتیان هەڵبگرێت.\nئەحمەد قاسم، گەنجێکی هەولێرە، تەمەنی ٣١ ساڵە و کارمەندی کۆمپانیایەکی دابەشکاری ساردەمەنییە، ئەو لەو کۆمپانیایەی کاری تێدادەکات مووچەکەی کەمترە لە کارمەندی بەنگلادیش و عەرەب ئەوەش بەناحەقی دەزانێت، بەڵام هەر سەرقاڵی کارەکەیەتی.\nئەحمەد، لەبارەی کۆچی هاوڵاتیان و گەنجانی هەرێمی کوردستان بۆ ئەوروپا نیگەرانە و پەیامی بۆ هاوڵاتیان هەیە و دەڵێت: ڕاستە کوردستان گەندەڵی و نایەکسانیی و بێکاریی هەیە، بەڵام نابێت وڵات جێبهڵێین، دەبێت هاوڵاتیان لێرە بمێننەوە و هەوڵبدەن و تێبکۆشن دژی ئەم دەسەڵاتە ستەمکارە.\nدەشڵێن: ئەگەر هەموان وڵات جێبهێڵین ئەی کێ بمێنێتەوە و ڕێ لەم بەعەرەب و تورک کردنەی وڵات بگرێت؟ پێویستە ئەوەمان لێ ون نەبێت کە دەسەڵاتدارانی هەرێم پێیان خۆشە گەنجی وشیار و چالاک بڕۆنە ئەوروپا بۆئەوەی ساحەکەیان ئاسانتر بۆ چۆڵبێت و زیاتر تەراتێنی تێدابکەن.\nیەكێك لە هۆكارەكانی كۆچكردن نەبوونی دەرفەتی كارە لە هەرێمی كوردستان، بەڵام وتەبێژی حکومەتی هەرێم چەند جارێک ڕایگەیاندووە، ئەم كابینەیەی حكومەت ١٢٠ هەزار هەلی کاری ڕەخساندووە، لەگەڵ ئەوەشدا لە کوردستان ئازادی زۆرە.\nلەبەرامبەر قسەكانی وتەبێژی حكومەتدا، فەتاح محەمەد، کە گەنجێكی شاری هەولێرە و سەرقاڵی ئامادەکارییە بۆئەوەی وڵات بەجێبهێڵت وتی: هەلی کاری چی؟ من بەهۆی خراپی دۆخی ژیانم ناچارم شەو وڕۆژ ئیشبکەم بە دوو ئیش پارەیەکی وام دەست ناکەوێت بژێویی پێ دابین بکەم، ئینجا جەنابی وتەبێژی حکومەت باسی ئازادیی دەکات، کوا ئەو ئازادیی؟ دیارە بەرپرسانی حکومەتی هەرێم چاویان گیراوانی بادینان نابینێت، خەڵک کە خزمەتگوزاری و ئازادی هەبێت هیچ کاتێ وڵاتەکەی خۆی جێناهێڵێت، ئێرە وڵاتی حزب و قەزاوقەدەرە، چارەنوسی ڕۆڵەکان لەدەست چەند کەسێکە ئێستا من کاتێ ئەو قسانە ئەکەم ترسم لەخۆم هەیە تۆمەتێکم بۆ دروست بکەن و دەستگیر بکرێم.\nڕەوشی ناهەمواری سنووری پۆڵەندا و بێئومێدبوون لە دەربازبوون بەرەو وڵاتانی ئەوروپا، كۆچبەرانی ناچار بە گەڕانەوەكردووە، هەفتەی ڕابردوو، ٤٣٢ كۆچبەر گەڕانەوە عێراق.\nهێرۆ خالید، یەكێك لەو كۆچبەرانەی بیلاڕوسیا كە بەهۆی خراپی ڕەوشی سنوری پۆڵەندا و بێئومێدبوون لە دەربازبونیان بۆ وڵاتانی ئەوروپا گەڕانەوە هەرێمی كوردستان بە ڕۆژنیوزی وت: ٩٠٪ی ئەوانەی كۆچ دەكەن كێشە و گرفتیان هەیە، هەیە نەخۆشە هەیە بێكارە و كەس لە خۆیشدا ئەو ڕێگە سەختە ناگرێتەبەر.\nچالاكوانێكی مەدەنی پێیوایە، ئەوکۆچەی ئێستای هەرێمی کوردستان ڕاکردنە لەدەست نادادی دەسەڵات و نەبونی ئازادی بەهەموو ڕووەکانی و نەبونی هەلی کار و جیاوازی چینایەتی.\nهاوژین هادی، چالاکوانی مەدەنی لەبارەی کۆچی بەکۆمەڵی هاوڵاتیان دەڵێت: کۆچکردن دیاردەیەکی ئاساییە ئەگەربەشێوازی یاسایی بێت، ئەویش کۆچ لەشوێنێکی خراپ بۆ شوێنێکی باش لەڕێگەی وەزارەتی کۆچ و کۆچبەران، بەڵام ئەوکۆچەی ئێستای هەرێمی کوردستان ڕاکردنە لەدەست نادادی دەسەڵات و نەبونی ئازادی بەهەموو ڕووەکانی و نەبونی هەلی کار و جیاوازی چینایەتی.\n“کۆچی ئێستای هەرێم تەنها کۆچی گەنجەکان نیە بەڵکو کۆچی خێزانەکانە بەئامانجی گەیشتن بەژیانێک کەشایستەی مرۆڤ بێت، بەئامانجی دابینکردنی دواڕۆژێک بۆ منداڵەکانیان” هاوژین هادی وای وت.\nنیگەرانی خۆی دەربڕی لەوەی، تائێستا دەوڵەت بەشێوازێکی ئەکادیمی توێژینەوەی لەسەر ئەو دیاردە ترسناکە نەکردووە بۆگەیشتن بەدەرئەنجام و چارەسەری بابەتەکە.


مێژوی ئەمڕۆ 26/4 - بنکەی روناکبیریی گەلاوێژ :: Gelawej\nمێژوی ئەمڕۆ 26/4\nمێژوی ئەمڕۆ Apr 26, 2021\n- له رۆژى 26/4/1564 ویلیام شكسپیر (William Shakespeare)، شاعیر و شانۆنوس و ئه‌كته‌ر و نوسه‌ری ئینگلیزی له سترادفۆرد له دایكبووه، لە رۆژى 23/4/1616 له ته‌مه‌نى (52) ساڵى له سترادفۆرد كۆچى دوایى كردووه، بە دیارترین نووسەرەکانی دراما لە جیھان داده‌نرێت، زۆرترین جار نازناوی (ھۆنراوەنووسی ئینگلتەرای نەتەوەیی) و (ھۆنراوەنووسی ئافۆنی داستانیی) لێنراوه، کارەکانی پێکدێن لە (39) شانۆگەریی، (154) سۆناتا و (2) دوو ھۆنراوەی گێرانەوەی دوورودرێژ، ھەروەھا چه‌ندین هۆنراوه‌ى دیكه، شانۆگەرییەکانی بۆ زۆربه‌ى زمانە زیندووە سەرەکییەکانی جیھان وەرگێراون.\n- له رۆژى 26/4/1798 دیلاكروا (فردیناند فیكتۆ ئه‌وجین دیلاكروا - Eugène Delacroix)، نیگاركێش و نوسه‌ری فه‌ره‌نسی له شارنتۆن سان مۆری له نزیك شارى پاریس له دایكبووه، لە رۆژى 13/8/1863 له ته‌مه‌نى (65) ساڵى به نه‌خۆشى سیل له پاریس كۆچى دوایى كردووه.\n- لە رۆژى 26/4/1898 بیسنتی ئه‌لیکساندری (Vicente Aleixandre)، شاعیر و نوسه‌رى ئیسپانی لە شارى ئیشبیلیە لە دایکبووە، لە رۆژى 14/12/1984 لە تەمەنى (86) ساڵى بە نەخۆشى سیل لە شارى مەدردید کۆچى دوایى کردووە، لە ساڵى 1977 خه‌ڵاتی نۆبڵی ئه‌ده‌بی وەرگرتووە.\n- لە رۆژى 26/4/1910 بیورنستیرن بیورنسۆن (Bjørnstjerne Bjørnson)، شاعیر و شانۆنوس و نوسه‌رى نه‌رویجی لە تەمەنى (77) ساڵى لە شارى پاریس کۆچى دوایى کردووە، لە رۆژى 8/12/1832 لە دایکبووە، لە ساڵى 1903 خه‌ڵاتی نۆبڵی ئه‌ده‌بی وەرگرتووە.\n- لە رۆژى 26/4/1932 ئیحسان قه‌لعاوی، ژنه ئه‌کته‌ری میسری لە دایکبووە، لە رۆژى 31/12/2008 لە تەمەنى (76) ساڵى لە ویلایەتى نیوجرسى لە ئەمەریکا کۆچى دوایى کردووە، لە ساڵى 1954 تاکو ساڵى 2008 بەشدارى لەکارى هونەریدا کردووە.\n- له رۆژى 26/4/2020 له ئارون هیرنان (Aarón Hernán)، ئەکتەرى مەکسیکى ته‌مه‌نى (89) ساڵى به جه‌ڵته‌ى دڵ له شارى مه‌كسیكۆ كۆچى دوایى كردووه، لە رۆژى 20/11/1930 لە شارى کامارگۆ لە دایکبووە.


سه‌عید هه‌ركی: له هه‌رێمی كوردستان 106 هه‌زار مووچه‌خۆر هه‌ن كه زیاتر له مووچه‌یه‌ك وه‌رده‌گرن\nسه‌عید هه‌ركی ئه‌ندامی لیژنه‌ی ده‌سپاكی له په‌رله‌مانی كوردستان به كوردستان تیڤی ڕاگه‌یاند، حكوومه‌تی هه‌رێم له ڕێی وه‌زاره‌ته په‌یوه‌ندی داره‌كانه‌وه به‌رده‌وامه له جێبه‌جێكردنی یاسای چاكسازی و هه‌وڵه‌كان له پێداچوونه‌وه به فایلی ته‌واوی مووچه‌خۆراندا ده‌كرێت.\nڕاشیگه‌یاند: كه سه‌د و شه‌ش هه‌زار مووچه‌خۆر هه‌ن زیاد له مووچه‌یه‌ك وه‌رده‌گرن، خه‌ڵك هه‌یه چوار مووچه و پێنج مووچه و هه‌شت مووچه وه‌رده‌گرێت كه ئه‌مانه زیاد له حاڵه‌تێكن و لیژنه‌كان پێداچوونه‌وه‌یان پیاده‌كه‌ن.\nئاماژه‌ی به‌وه‌شدا: ئه‌وانه‌ی زیندانی سیاسیین و مووچه‌ی فه‌رمانبه‌ریش وه‌رده‌گرن، مینحه‌ی زیندانیه‌كه‌ی ده‌بڕێت، یان نموونه‌مان هه‌یه له به‌غدا مووچه‌یه‌كی باشی هه‌یه، لێره‌ش به میلاك له‌سه‌ر وه‌زاره‌تێك دامه‌زراوه، ئه‌مه ده‌بێت له‌نێوان ئه‌و دوو مووچه‌یه یه‌كێكیان هه‌ڵبژێرێت و یه‌كێكیان ده‌بڕدرێت.


خودموختاری یان خودخۆری\n5/16/2020 4:07:18 PM\n6516 جار خوێندراوەتەوە\nلەوانەیە وتاری ئەمجارەمان ھەندێک جیاواز بێت لە زۆربەی ئەو وتارانەی لەمەو پێش کەوتۆتە بەر دیدی جەنابتان، بەڵام لەبەر سەلماندنی حەتمیەتی زانستی ناچارین بەم شێوەیە بە کورتی و کوردی بڵێین:\n١- بەیت و بالۆرەی دووئیدارەیی لە سەرەتای راپەڕینە مەزنەکەوە ھەر خولیا و سەودای سەری ئەو پارتە بووە کە لەبەر ھەمان مەبەستی زەعامەت و ھەژمون و ماڵەباجێنەیە شۆڕشی کوردستانی لەتکرد و حیزبێکی (سۆشیال- دیموکرات)ی بەناوی یەکێتی نیشتمانی لێ پەیدا بوو، پاش قەبوڵ نەکردنی دەرئەنجامی ھەڵبژاردن و کۆنگرەکەی پارتی، بەر لەم رووداوەش ھۆش و بیری خەڵکی شاری سلێمانی بەردەوام قانگ دەدرا بەو چەمکە دێرینەی دژمنانی گەلی کورد دەیانچاند لە نێوان (چیایی و دەشتەکی و پێدەشتەکی)...(لادێیی وشاری) ...(بەرزایی ونزمایی) کە لەبەر شێوازی ژیانکردن و نان پەیداکردنیان ھەندێک جیاوازی لە خوو خدەی روکەشی ھەردوولایاندا ھەیە و لە ھەموو دونیادا سروشت ئەم جیاوازییەی دروستکردووە واتە: (خواکردەیە نەک خۆکردە)، ئەگەر لە دەڤەری گەرمەسێر ئەستێرە و مانگ بونەتە عاشقە و ماشقەی گەرمەواران، ئەوا لە لای بەرزە واران: ناوچە (لپچیایی) خۆری گەش و جوان بۆتە وێردی سەر زوبان و دڵخوازی ھەموان، چونکە لە ناوچە گەرمەکاندا بەشەو دەھاتنە دەرێ بۆ ئەرک و فەرمان و گەرمای خۆری خڕ و خەپان دەبووە تیر و دەچووە ناو چاوییان.\nھەرچی چیایی و بەرزەواریشە لەبەر ھەور و بەفر و مار\nھەر عاشقی خۆری گەرم و گوڕن و ھەرچیەکیان ھەیە ھەر لە شەبەقی بەیانەوە قنج و قیت دەبنەوە و فەرمان و کاری خۆ جێببەجێ دەکەن، ھەر ئەمەشە نھێنی ئەو ھەموو مانگ و ئەستێرانەی ئاڵای وڵاتانی چواردەورمان، درەوشانەوەی خۆرەکەی خۆمان لە نێوەڕاستی ھەموان (سەرنجی وێنەی خوارەوە بدە، بەڵام بگەڕێوە بۆ پارچەی دووەم.\nئەم سروشتەی خاکی کوردستان و دەشت و دەرنشینان کاریگەری زۆری بەجێ ھێشت لە سەر ئەو ماڵباتانەی لە نێوان دەشت و چیادا دەژین و پێی دەگوترێت (پێ دەشت) ناچار تاوێک خۆیان بە چیایی دەزانی و تاوێکی دی بە دەشتەکی.\nئەم جیاوازییە سروشتیە بەپاڵپشتی دژمنانی کورد گەلێک تۆخکراوەتەوە و بە بەرنامە مێشێکیان لێکراوە بە گامێشێک ئەگەر خزمەتی دوو بەرەکی کردبێت، بە پێچەوانەشەوە ھەرچیەک گرد و کۆی کردبێتینەوە لە گامێشێکەوە کراوەتە مێشێک، و بەشێک لە ھەوڵی نەفامانی خۆماڵیش لێرە و لەوێ ھەربە ووشەی نەستەق و نوکتە و گاڵتەجاڕی ھەتا دەھات ھەر نەش و نمای دەکرد ھەتا کارەکە کەوتە دەمی کوڕ و کاڵی کۆڵانان و ئەو جۆرە رەخنە و توانجانە جەماوەری زۆر بوو.\n٢- نازانم ھەتا چەند بەدحاڵیبوون روودەدات لەلای بەرێزتان، بەڵام پێویستە ھەندێک لەو ئاماژانە باسبکەین کە نەخشەی سیاسی و ئایدۆلۆجی جیھانی بەسەردا دابەشبووە، ئەویش رەنگی شین و سوورە، رەنگی شین ئاماژەیە بۆ پارت و لایەنە راستڕەو،نیشتمانی، و نەتەوەیی، و کۆنڤیرزاتیڤ، و سنورپارێزەکان، (پارتی دیموکراتی کوردستان وەک حیزبێکی قومی لیبڕاڵی)، ھەتا دەگاتەوە بە (پارتی کۆماری- کە دوا سەرۆک ترەمپ)ە، ھەرچی رەنگی سوریشە ئاماژەیە بۆ ھەڵگرانی ئایدۆلۆجیەتی چەپی داخڵکراو لە دەرەوە بە مەبەستی کوژاندنەوە یاخود کاڵکردنەوەی سنورەکان و دەست گرتن بەسەر خێر و بێری گێتیدا لە رێگەی خاوەنی ئەم ڤایرۆسە سۆشیالیستیە فکریەوە کە بەریتانیای سەردەمی ئیمپریالی بوو (یەکێتی نیشتمانی کوردستان-سوشیال دیموکرات) تاوەکو دەگاتەوە بە (حیزبی دیموکرات- کە دوا سەرۆک ئۆباما) بوو.\n٣- سەبارەت بە ھەردوو رەنگی شین و سور، بەپێی وەزیفە سیاسیەکەیان، ئەگەر سەرنج بدەین لە رووی زەمەنی سەرھەڵدان و رۆڵ و شێوازی کارکردنیان و چۆنێتی وابەستەییان بە یەکدیەوە، ئەوا دەقاودەق ئەو پارتە راستڕەوانەی لە خاڵی دووەمی سەرەوەدا باسمان کرد و بە رەنگی شین لە نەخشەی ئایدۆلۆجی جیھاندا ئاماژەی پێ دەکرێت، کت و مت لە کاری تۆڕی کۆمەڵایەتی (فەیسبوک) دەچێت کە رەنگی شینە، ھەرچی ھزری چەپڕەویشە بە رەنگی سوور دەناسرێنەوە و کار و ئامانجیان زۆر نزیکە لە (یوتیوب).\n٤- فیسبوک لە رووی زەمەنی سەرھەڵدانەوە بەر لە یوتیوبە، بواری ئەفراندنێکی زۆر نیە لە فەیسبووک، بەڵکو ھەموان ناچارین بژاردەکانمان لە نێو بژاردە فەراھەمکراوەکان دا قەتیزبێت وێنەیەکی بازنەیی بە وێنەی پرۆفایلمان حیساب دەکرێت و یەکێکی دیکە بەروکەشی دەرەوە لە قەڵەم دەدرێت و ھەمومان پابەندین بە فۆنتێکی دیاری کراو ناوی خۆمان بنوسین، بەڵام یوتیوب ھەرچیمان بوێت تۆماری دەکەین و لە یوتیوبدا دایدەبەزێنین.\n٥- ئاشکرایە ھەردوو تۆڕەکە ھەم ئاھەنگیەکی بەرزیان ھەیە وپێکەوە وەکو ھێزی رەق و ھێزی نەرم یەکدی تەواو دەکەن، دەکرێت ھێزی رەق بە (Hardwire-پارچەکانی کۆمپوتەر) بچوێنین... ھەرچی ھێزی نەرمیشە بە (software-بەرنامەکانی کۆمپیوتەر) بچوێنرێت.\n٦- ھەردوو ھێزی رەق و ھێزی نەرم کە تێکەڵبوو ئینجا وزەیەکی راست و دروست لە دایک دەبێت و بێ یەک ھەڵناکەن، بەڵام ئەندازەی پێویستیان بۆ یەکدی جیاوازە، بونی فیزیایی کۆمپیوتەر وەک تەنێکی رەق گرنگە بۆ دروستکردنی ھەر بەرنامەیەکی کۆمپیوتەر (software) واتە بە بێ یەکەمیان دووەم پێک نایەت، بە بێ دووەم یەکەم بونی دەمێنێت.\n٧- دەسەڵاتی ساغڵەم لەم دووھێزە دروست دەبێت، ئەگەر سەرنج بدەین(کۆمارییەکان) و (دیموکراتەکان) ئەمریکا سیستمی حوکمڕانی بەھێزترین وڵاتە.\n٨- ئەگەر یەکێتی نیشتمانی خۆی جودا بکاتەوە بەو ھزرە سۆشیالیستیەوە و پابەند نەبوون بە پاراستنی سنورەوە و بەبێ بوونی ھێزێکی نیشتمانی کۆنڤێرزاتیڤ مانای وایە سلێمانی فت!


من و بەکارهێنانی دەیانساڵەی دەستەواژەی نەتەوەکانی غەیرە فارس.\n"Unikurd Web","sans-serif";mso-bidi-language:AR-IQ">من و بەکارهێنانی دەیانساڵەی دەستەواژەی نەتەوەکانی غەیرە فارس.\nخۆشحاڵم بەوەی کە لە مێژوودا یەکەمین بەرپرسی ڕۆژهەڵاتی کوردستان بووم، هەر لە ساڵەکانی نەوەدەکانی زاینی، و هەروەها لە ڕاگەیاندنی دامەزراندنی پارتی سەربەستیی کوردستان لە ساڵی ٢٠٠٦دا، دەستەواژەی نەتەوەکانی غەیرە فارس م هێنایە نێو کۆڕو کۆبوونەوە و ڕاگەیاندنی کوردییەوە.\nبە پێچەوانەکەیەوە تا ئێستاشی لەگەڵ بێت، لە کۆڕوکۆبوونەوەی سیاسی و ڕاگەیاندنەکانی زۆربەی حیزبە کوردییەکان دەستەواژەی نەتەوەکانی ئێران بە کار دێنن، واتە هیچ شک و گوومانێک لە ئێرانی بوونی ئەو نەتەوەبندەستانە بە کوردیشەوە ناهێڵنەوە.\nبەڵام ئەوڕۆ زۆر دڵم خۆشبوو کە گۆێم لە سەرۆکی یەکێک لە پارتەکانی خۆرهەڵاتی کوردستان بوو، کە لە کۆبوونەوەی پەرلەمانی ئوروپا، یەکجار دەستەواژەی نەتەوەکانی غەیرە فارسی بە کارهێنا. دەستخۆشی ئاراستە دەکەم و هیواخوازم هەمیشە لەو بە کارهێنانی ئەو دەستەواژەیە، هەم لە ڕاگەیاندنەکانی خۆیان و هەم ڕاگەیاندنە فارسی و بێانییەکانیش بەردەوام بێت.\nزۆرجار من لە لایەن هاوبیرانی ئەو بەڕێزە و زۆر لە حیزبەکانی دیکە: بەوە تاوانبار دەکرام، کە دەستەواژەی نەتەوەکانی غەیرە فارس، زۆر لە ئەخلاقی سیاسی کوردییەوە دوورە و گەلی کورد لە ئێران دوور دەخاتەوە، و گوایا ئێمەی کورد خەبات بۆ مافی هەموو ئێرانییەکێش دەکەین.\nبەڵام خۆشحاڵم کە ساڵ بە ساڵ بە بوونی جووڵەی لایەنە نەتەوەییەکان، بیری نەتەوەیی بەهێزتر دەبێت، و ڕاستییەکان بۆ نەوەکانی ئێستاو داهاتوو ئاشکرا دەبن.\nبەو هیوایە بۆ هەمیشە لە ئەدەبیاتی سیاسی کوردیدا، هەرگیز دەستەواژەی ئێران لە پاش و پێشی ناوی کورد و کوردستانەوە بە کارنەهێنریت، و بۆ خۆێنەری کورد و بیانی وا ڕوونکرێتەوە کە گەلی کورد نەک هەر نەتەوەیەکی غەیرە فارسە، بگرە غەیرە ئێرانیشەو، ئەوەی تا ئێستا هەبووە و هەیە شتێکی بە زۆر داسەپێنراوە بە سەرماندا. 12.0pt;line-height:115%;font-family:"Unikurd Web","sans-serif";mso-bidi-language:\n"Unikurd Web","sans-serif";mso-bidi-language:AR-IQ">لە کۆتاییدا دەمەوێ ئەوە بە خۆێنەرانی ئازیز بڵێم، مەبەستی من لەم نووسینەدا پێداهەڵدان و تاریفکردن لە خۆم یا پارتەکەم نییە، یا مەبەستم هەرگیز لە کەمکردنەوەی خەباتی هیچ لایەن و تاکێکی دیکەی کوردی نییەو نەبووە. بگرە تەنیا مەبەستم ئەوەیە کە کۆڵنەدان لە پێناو خەباتی نەتەوەییەدا لە ئاکامدا بەروبومەکەی دەبینینەوە، و دەزانین کە چۆن لە نێۆ کۆمەڵگاکەماندا جێدەگرێت.\nهەر بژی خەبات و تێکۆشانی بەردەوام لە هەموو بوارەکاندا لە پێناو پەرەسەندنی زیاتری بیری نەتەوەیی و سەربەخۆییخوازی لە خۆرهەڵاتی کوردستاندا.mso-bidi-language:AR-IQ">\n"Unikurd Web","sans-serif";mso-bidi-language:AR-IQ">هەر تیژتر بێت نووکی پێنووسەکان. و ڕووناکتربێت شاسەی کەمپیوتەرەکان: بۆ نەهێشتنی ئاسەواری فارسیسزم و ئێرانیزم لە نێو هەموو ئەدەبیاتی کوردستانیدا.\nعارف باوەجانی / ٢١ی سەرماوەزی ٢٧١٩ی کوردی، بەرامبەر بە ١٢/١٢/٢٠١٩ی زاینی\nڕێکه‌و 2019-12-12 13:04:26


مەترسی و زیانەكانی بەكارهێنانی پێڵاوی پاژنە بەرز - هيوای کۆرد\nحەوت وەزیری دیکە لە حکومەتەکەی کازمی متمانەی پەرلەمانیان بەدەستهێنا 20 خوله‌ك ago\nHome هەواڵ جێهان مەترسی و زیانەكانی بەكارهێنانی پێڵاوی پاژنە بەرز\nمەترسی و زیانەكانی بەكارهێنانی پێڵاوی پاژنە بەرز\non: ئایار 15, 2019 In: جێهان, هەواڵ\nدروستكردنی ئازار لە بەشی خوارەوەی پشت، چونكە بەیەكسانی كێشی لەش دابەش نابێت بەسەر رووبەری پێیەكان، هەر ئەم نایەكسانیەش كار لەسەر بڕبڕەكان دەكات و كێشێكی ناڕێك دەكەوێتە سەر بڕبڕەی پشت و دەبێتە هۆی ئازار و هەوكردن.\nدروستكردنی ئازاری پووز چونكە زۆرجار ماسولكەكانی پووز بریندار دەكات و ئەمەش یەكێكی ترە لە مەترسیەكان كە لەوانەیە ملولەكانی خوێنیش بگرێتەوە و ببێتە هۆی ئازارێكی بێزاركەر.\nدروستكردنی ئازاری پێ چونكە كێشێكی ناڕێك دەكەوێتە سەر رووبەری پێیەكان و لە ئاكامی بەردەوامی لەپێكردنی بۆ ماوەیەكی زۆر ئەوا ئازار لە جومگەكانی پێ و پاژنە و چەماوەی بنی پێدا دروست دەبێت.\nسوڕان و لەجێ چوونی پاژنە كاتێك پێڵاوێكی پاژنە بەرزت لەپێدایە تەنیا دەتوانیت بەسەر رێگەیەكی تەختدا رێبكەیت، ئەو چاڵایی و بەرز و نزمیانەی لەسەر رێگەكەتدایە دەبنە هۆی سوڕانی بنی پێڵاوكە و پاشان دەبنە هۆی سوڕانی پاژنە هەندێك.\nتێكچونی فرمانەكانی پشت بڕبڕەكانی پشت لەسەر شێوەی پیتی ئی ئینگلیزی دەردەكەون، كاتێك پێڵاوی بەرزمان لەپێدایە ئەم شێوەیە تێك دەچێت، سنگ بۆ پێشەوە زیاتر دەردەپەڕێت و چاڵایی پشتیش زیاتر دێتە پێشەوە واتە شێوە ئاسایی لەدەست دەدات.\nزیانێكی تر گوشینی بۆریەكانی خوێنە لەئاكامی شێوەی پێڵاوە بەرزەكان، پێستی بەكارهێنەر لاواز و درێژ دەردەكەوێت.\nچەمانەوەی بنی پێ زیاد دەكات و بەشێكی گەورە لەسەر جومگەی پەنجە گەورە دروست دەبێت مەترسی داڕزینی لێ دەكەوێتەوە.\nلاوازبوونی ریشاڵەكانی دەوری جومگەكانی لێ دروست دەبێت و مەترسی پچڕانیان زیاتر دەبێت.\nلە ساڵی رابردووش زانایەكی بەریتانی دوای چەند لێكۆڵینەوەیەكی زانستی لەسەر پێڵاوی بن بەرز رایگەیاند: ئەگەر هاتوو ئافرەتان بە شێوەیەكی بەردەوام پێڵاوی بەرزیان لە پێ كرد، ئەوا كار دەكاتە سەر كۆ ئەندامی زاوزێ و لەكاتی (سوڕی مانگانەدا) توشی ئازارێكی زۆر سەخت دەبن.\nهۆیەكی سەرەكیە بۆ ژانەسەر و هەڵوەرینی قژ.


بەهەشت | تەیەموم كردن بۆ ئافرەتێ بیانووی هەبێ و نەتوانێ ئاو بەكاربهێنێ\nمیوانی سەرهێڵ: ١١٠\nمیوانی ئەمڕۆ: ٤١٨\nمیوانی هەفتە: ٤١٨\nكۆی گشتی سەردان لە بەرواری ٢٠١٠/١٥/٥: ١٥٣٩٣٥٥٢\nتەیەموم كردن بۆ ئافرەتێ بیانووی هەبێ و نەتوانێ ئاو بەكاربهێنێ\nبەرواری بڵاوکردنەوە: ٢٠١١/٠٦/٢٢\n* خاڵی یەكەم: مانای تەموم و بەڵگەی دروستێتی لە شەرع دا.\nتەیەموم لەزاراوەی شەرع دا بریتیە لە بەكارهێنانی ڕووی زەوی بۆ مەسح كردنی دەم وچاو و هەردوو دەست تا مەچەك.\nبەبەڵگەی قورئان و سوننەت و یەكدەنگی ئەهلی ئیسلام دروستێتی تەیەموم سەلمێنراوە لە شەرع دا.\n* خاڵی دووەم: ئافرەت ئەگەر لە بێ نوێژی پاك بووەوە كەی بۆی دروستە تەیەموم بكات.\nتەیەموم كردن لە دوو حاڵەتدا دروستە:\nیەكەم: لەكاتی نەبوونی ئاوو، ئیتر جیاوازی نییە لەسەفەر دا بێ یان نیشتە جێ بێ.\nدووەم: هەركات بیانویەكی شەرعی هەبوو، ئەو بیانووە وا بكات نەتوانرێ ئاو بەكاربهێنرێ. وەكو نەخۆشی یان سەرمایەكی زۆر.\n* خاڵی سێیەم: تەیەموم بەچی دەكرێ.\nبەپێی بەڵگەكانی قورئان و سوننەت سەلمێنراوە كە ئەو مادەیەی تەیەمومی پێ دەكرێ بریتیە لە «الصَّعِيدِ».\n«الصَّعِيدِ».ش بریتیە لە ڕووی زەوی، جا ئیتر جیاوازی نییە ئەو ڕووی زەویە گڵی لەسەر بێ، یان هەمووی تاشە بەرد بێ، یان هەمووی لم بێ. چونكە مەبەست بە «الصَّعِيدِ».ڕووی زەویە بەگشتی، نەك تایبەتمەند بكرێ گڵ و بوترێ تەنها گڵ دەگرێتەوە!!.\n* خاڵی چوارەم: ئەندامەكانی تەیەموم كامانەن.\nئەم خاڵەش دوو بڕگە دەگرێتەوە:\nبڕگە یەكەم: ئەندامەكانی تەیەموم.\nبڕگە دووەم: چۆنیەتی تەیەموم كردن.\n* بڕگە یەكەم: ئەندامەكانی تەیەموم:\nئەو ئەندامانەی جەستە كە تەیەمومیان پێ دەكرێ تەنها دەم وچاوو هەردوو دەستەكانن تا مەچەك.\nبڕگەی دووەم: چۆنیەتی تەیەموم كردن:\nیەكەم: نیەتی تەیەموم كردن. نیەتیش جێگاكەی دڵەو دركاندنی بە زمان بیدعەء زیادەیە و، ئینسانی لەسەر قەرزاربار دەبێ، چونكە پێغەمبەر صلى الله عليه وسلم بە زمان نیەتی نەهێناوە.\nدووەم: بەناوی خوداوە دەست پێ بكات و بڵێ: «بسم الله».\nسێیەم: هەردوو دەستی یەكجار بدات بە زەویەكی پاكدا.\nچوارەم: پاشان فوو بكات لە دەستەكانی.\nپێنجەم: مەسحی دەم وچاو و هەردوو دەستەكانی بكات تا مەچەك یەكجار.\n* خاڵی پێنجەم: بەتاڵ كەرەوەكانی تەیەموم.\nئەوانەی كە تەیەموم بەتاڵ دەكەنەوە ئەمانەن:\nیەكەم: هەرچی دەستنوێژ بشكێنێ، تەیەمومیش هەڵدەوەشێنێتەوە، چونكە تەیەموم جێگری دەشتنوێژه و، شوێنی ئەوی گرتۆتەوە.\nدووەم: دەست كەوتنی ئاو تەیەموم بەتاڵ دەكاتەوە بۆ كەسێك كە لەبەر بێ ئاوی تەیەمومی كردبێ.،وەیان توانای بەكار هێنانی ئاو بۆ كەسێك كە بێ توانا بووبێ لەبەكارهێنانی ئاو، چونكە هەركاتێ ئەو هۆیانە نەما كە بەهۆیەوە تەیەموم حەڵاڵ بووە، ئەوا تەیەمومەكە بەتاڵ دەبێتەوە، ئیتر جیاوازی نى یە لەناو نوێژدا بێ، یان لە دەرەوەی نوێژ.\n* خاڵی شەشەم: ئەو نوێژانەی وا بە تەمومەوە كراون گێڕانەوەی ناوێت.\nئەگەر كەسێك نوێژی كرد دوای ئاوی دەست كەوت، پێویست ناكات نوێژەكەی بكاتەوە، هەرچەندە كاتی نوێژەكەش مابێ.\ntayamwm bo afrat.pdf\n٩٣٨.٣٨ کیلۆ بایت\nکاتی دروستبوونی ئەم لاپەڕەیە: ٠.٠٠٠٩ چرکە


له لایه‌ن zengine ه‌وه،  ڕێكه‌وتی ٢٠٠٣/٦/٢٣\nڕتووریك [ Rhetoric ] هونه‌ری زاڵبوون به‌سه‌ر زمان\nڕتووریك وشه‌یه‌كه كه مانای شێوه‌ی زمانی قسه ده‌دا به هه‌موو تكنیكه‌كانیه‌وه، ڕتووریك یارمه‌تی ده‌دا به قسه ئه‌وه‌ی مه‌به‌ستته، بتباته پێشه‌وه و گوێت لێ‌بگرن. ئه‌و وشه یونانییه و زۆر كه‌م له زمانه‌كانی زیندووی دونیادا وه‌رگێڕاوه‌ته‌وه سه‌ر وشه‌یه‌كی تر. ئه‌گه‌ر بمانه‌وێ وشه‌ی ڕتووریك به كوردی وه‌رگێڕینه‌وه ماناكه‌ی ده‌بێ به "هونه‌ری زاڵبوون به‌سه‌ر زمان".\nڕتووریك مامۆستای زمانه‌وانییه كه چۆن كه‌سێك بتوانێ سه‌ركه‌وێت به‌سه‌ر ئه‌و شته یا ئه‌و ئامانجه‌دا بۆی ده‌كۆشێ. له ته‌واوی مێژوودا یه‌ك ئاڵته‌رناتیڤ توانیوویه جێگای زمان بگرێته‌وه ئه‌ویش زوڵم و زۆر بووه. واته ئه‌وه‌ی زمانی لۆژیكی هه‌بێ بزانێ چۆن وشه‌كان ڕێك ده‌كا زۆر مه‌حاڵه بدۆڕێ، مه‌گه‌ر به زۆر. ناوداری قسه‌زان (سیسه‌رۆ)1 ده‌ڵێ [ئه‌وه‌ی قسه‌زانه هاوڕێی ئاشتییه] یا په‌ندێكی پێشینانی چینی ده‌ڵێ [ئه‌وه‌ی په‌نا بۆ زۆر ده‌با هیچ به‌ڵگه‌یه‌کی پێ نییه] ڕتووریك ئه‌توانێ ئێمه فێر بكا كه چۆن به شێوه‌یه‌كی پسپۆڕانه وشه به‌رینه كار و قسه بكه‌ین، وشه‌ی به‌جی له جێگای خۆیدا، یا تێبگه‌ین له ئه‌وه‌ی ده‌بێژێ و ده‌بینرێ .\nهیچ ڕێگایه‌كی سێهه‌م به‌دی ناكرێ و كه‌س ناتوانێ له قه‌واره‌ی زمان ده‌رچێ. به‌داخه‌وه چوون به‌ره‌و ڕتووریك له‌م كات و زه‌مانه‌دا له په‌ره‌سه‌ندندایه. بۆ زۆرزانین و تێگه‌یشتن له وتار، كاریگه‌ریدانان له لایه‌ن هه‌واڵنێر و ده‌زگاڕاگه‌یاندنه‌كان (مێدیا)، بانگه‌شه، ته‌له‌ڤزیۆن و فیلم.\nڕتووریك به‌ربه‌ره‌كانێی وشه‌یه وه‌ك چه‌ك.\nوشه‌ی ڕتووریك ده‌گه‌ڕێته‌وه بۆ زه‌مانی كۆنی یۆنانی نیزیكه‌ی 500 ساڵ پێش له دایكبوونی مه‌سیح. هه‌ر له ئه‌و كات و زه‌مانه‌دا كه بنچینه‌ی دیموكراتیی مۆده‌ڕن دامه‌زرا، یاسای مه‌ده‌نیش هه‌بوو، خه‌ڵك ده‌یتوانی له سه‌ر مافی خۆی داواكه‌ی به‌رزكاته‌وه و پشتیوانیی كۆمه‌ڵ بۆ خۆی ڕاكێشێ، گه‌رچی هه‌ر له ئه‌و سه‌رده‌مه‌شدا كۆیله‌داری و كۆیله‌دار و ژن به‌كه‌مزانین باو بوو.\nتوانای ده‌ربڕینی وشه و سه‌لماندنی ڕاستی به قسه، خۆی له خۆیدا كلیلی ده‌سه‌ڵات بووه.\nڕتووریك ده‌رفه‌تی ئه‌وه ده‌دا كه هه‌میشه ویستی حه‌ز و و ئاره‌زوویه‌ك وه‌ك په‌یامێك بگه‌یه‌نێ به كه‌سانی تر. به‌ڵام قسه هه‌ر ئه‌وه نییه كه له ده‌م دێته‌ده‌ر یا له‌سه‌ر كاغه‌ز ده‌نووسرێ .\nقسه واته جووڵانه‌وه‌ی له‌ش، ده‌نگ، ئاماژه، وزه، هه‌ست و، هه‌روه‌ها ته‌واوی ئه‌و ئامێرانه‌ی له كاتی قسه‌كردندا كه له په‌یامێك ده‌بیسرێ و تێده‌گه‌ی لێی.\nله سه‌رده‌می دیمۆكراتیی یۆنانی كۆندا، شێوه‌ی زاری [شه‌فایی] زۆر باو بوو، گه‌رچی له هه‌مان سه‌رده‌مه‌شدا شێووی نووسین هه‌بوو، به‌ڵام هه‌موو كه‌س ئه‌و بواره‌ی نه‌بوو. هه‌ر بۆیه ڕتووریك شێوه‌یه‌كی گونجاوی مامۆستایانه‌ی بوو كه شتی پێویست له‌به‌ر كه‌ی بۆ ئه‌وه‌ی بتوانی به یارمه‌تیی زمان سه‌ركه‌ویت. له كاتێكدا زمانی نووسین په‌ره‌ی سه‌ند توانرا ڕتووریك ببێ به تێوریی زمانی نووسین.\nلۆگۆس[logos] به‌ڵگه‌هێنانه‌وه، سه‌لماندن\nئێتۆس[ Ethos] بڕوابزواندن، متمانه‌هه‌ڵسه‌نگاندن\nپاتۆس[ Pathos] ڕاچه‌ڵه‌كاندنی هه‌ست\nمێمۆریا[Memoria] له‌به‌ركردن و له‌به‌روتن\nئاكشۆ [ Actio] وتن و پێشكه‌شكردن\nبه‌ڵام ئه‌وه‌مان له‌بیر نه‌چێ كه هه‌ر یه‌ك له ئه‌و فه‌نكشونه ڕتووریكانه ئامێری كارتێكردنی خۆی هه‌یه كه له پێنج به‌شدا كۆ ده‌بێته‌وه.\nبه‌ڵگه هه‌ستبزوێنه‌كان، به‌ڵگه لۆژیكییه‌كان، نموونه‌هینانه‌وه، وه‌ك شیعر، نموونه‌هێنانه‌وه له ڕاستییه‌كانه‌وه. ئه‌مانه له‌ژێر كاریگه‌ریی ئامێری (لۆگۆس)دایه.\nپێشكه‌شكردن، ده‌ستپێكردنه سه‌ره‌كییه‌كانی وتار، زمانی له‌شی، خۆجووڵانه‌وه‌ی ده‌ستپێكردن، ده‌نگ و جۆری جلوبه‌رگپۆشین، ئه‌مانه ئامێری (ئێتۆسه).\nكۆتایی ستراتیژیكییه سه‌ره‌كییه‌كان، دووباره‌كردنه‌وه، كۆنته‌راست وه‌ك ڕه‌ش و سپی، وێنه وه‌به‌رچاوهێنان، قسه‌ی خۆش و گاڵته، نموونه‌ی هه‌ستجووڵان، گاڵته، تانه و ته‌شه‌ری ژیربێژانه، نموونه ڕتووریكییه‌كان، ئه‌مانه له ژێر ئامێری (پاتۆس)دایه.\nپه‌نجه‌كانی ده‌ست ئامێری سه‌ره‌كیی (مێمۆریا)یه، واته ئه‌و پێنج په‌نجه هه‌ر یه‌كه خاوه‌نی په‌یامێكه. پێنج په‌نجه‌ی ده‌ستێك هه‌ر یه‌كه خاوه‌نی ناوێكه كه له سه‌ره‌وه ناویان هاتووه.\n(ئێتۆس)، (پاتۆس) و (مێمۆریا)، ئا‌مێره‌كانی (ئاكشۆ)ن.\nلۆگۆس . باش ده‌لیل هێنانه‌وه.\nئه‌و ده‌لیله سه‌لمێنه‌رانه زۆر گرنگن، كاتێ كه‌سێك تێده‌كۆشێ بۆ بیردۆزێك (قه‌زییه‌یه‌ك)، ده‌بێ باش بڕواته نێو بیری خۆیدا و هه‌ڵیسه‌نگێنێ. ساكارترین شێوه‌ی سه‌لماندن نموونه‌یه. نموونه ئه‌توانێ له ڕاستییه‌كانه‌وه بهێنرێ یا ده‌توانێ شیعرێك بێ. ده‌لیل هێنانه‌وه له ڕاستییه‌كان وه‌ك باشترین شێوه هه‌ڵده‌ژمێردرا له ئانتیكا.\nدوو نموونه هێنانه‌وه‌ی سه‌ره‌كی ئه‌توانێ رێپیشانده‌ری بیردۆزێك بێ و سه‌رنجت بۆ بده‌ن، په‌یامێك بسپێردرێته هه‌ست، په‌یامێك بسپێردرێته شعوورێ، هه‌ردوو گرنگن.\nئێتۆس- ناردنی ئیعتماد و باوه‌ڕ\nئه‌گه‌ر بته‌وێ گوێی گران باوه‌ڕیان هه‌بێ به ئه‌و وتاره یا ئه‌و نووسراوه كه ئاراسته‌ی ئه‌وانی ده‌كه‌ی، ده‌بێ جێگای باوه‌ڕ بی. ئه‌م باوه‌ڕه له رتووریكادا پێی ده‌ڵێن ئێتۆس.\n3. لودڤیك هۆڵبه‌رگ باس ده‌كا له ئه‌فسانه‌یه‌كدا، سه‌باره‌ت به به‌ربه‌ره‌كانێیی وتارێك له به‌ینی قه‌له‌ڕه‌شه و حاجی له‌قله‌قدا. هه‌ر یه‌ك وتاری خۆی پێشكه‌ش كرد، حاكم بڕیاری دا وتاری هه‌ر دوو لا وه‌ك یه‌ك باش بوو. حاكم له بڕیاره‌كه‌یدا، وتی كامیان فره‌تر جێگای باوه‌ڕه ئه‌و‌ه‌یان ده‌توانێ براوه بێ. هه‌موو كه‌س باوه‌ڕی به حاجی له‌قله‌ق هه‌یه كه به‌ڕه‌حمتره له قه‌له‌ڕه‌شه، بێگومان هه‌موو ده‌زانین كه قه‌له‌ڕه‌شه گۆشت و شڕه‌خۆره.\nچۆن ده‌توانی ئێتۆس بخوڵقێنی؟\nئه‌وه‌ی بییه‌وێ بگات به ئه‌و شته كه له كۆمه‌ڵگا یا له ناوه‌ندێكی تایبه‌ته، ده‌بێ باوه‌ڕ بخوڵقێنێ له ڕێگای ئه‌وه‌ی ده‌یبێژێ یا ده‌ینووسێ. لێره‌دا باس له‌سه‌ر ئه‌وه‌یه كه چۆن پیشانده‌ری ڕاستی بی تا متمانه بخوڵقێنی لێره و له‌وێ .\nچۆن له كاتی وتارێك یا له ڕاگه‌یاندنی شتێكدا ده‌ڕۆیته پێشه‌وه و خۆت ده‌نوێنی؟\nبه تایبه‌ت ده‌ستپێكردن و خۆپیشاندان و سه‌رنجڕاكێشانی بیسه‌ر له چركه‌ی ئه‌وه‌ڵدا زۆرگرنگه. ئه‌بێ باش به‌رنامه‌ت داڕشتبێ، ده‌سپێكردنه‌كه‌ت ڕوانینێكی ئه‌رێیانه به خۆیه‌وه بگرێ. به جارێ گرێی تێكه‌ڵ ساز كا، تا كارێه‌ك بكا گوێگر به تاسه‌وه سه‌رنج بدا و خۆی بكاته‌وه له ئاست په‌یامه‌كه‌تدا.\nزۆرگرنگه كه وتار ده‌ده‌ی، داوای كارێك ده‌كه‌ی، یا به هه‌ر شێوه‌یه‌ك خۆت له شوێنكی گشتیدا ده‌نوێنی. یا زۆر گرنگه كاتێ شتێك ده‌نووسی له بازاڕی كار یا قوتابخانه.\nهه‌روه‌ها ئێتۆس له مێدیادا زۆر ئه‌ساسه. سیاسه‌تمه‌داره‌كان ده‌ڕۆن بۆ خول بۆ ئه‌وه‌ی بزانن چۆن باوه‌ڕ بخوڵقێنن. چۆن جلوبه‌رگ بپۆشن ،چۆن له‌ش بجووڵێننه‌وه. سیاسه‌تمه‌دار چۆن ده‌بێ ئارام بێ و ئاشتیخوڵقێن، نه‌ترس و سه‌نگین له كاتی مامه‌ڵه‌كردن و هه ڵسه‌نگاندندا.\nئه‌و كه‌سانه‌ی له ڕاگه‌یاندراوه گشتییه‌كاندا خۆ پیشان ده‌ده‌ن پله به پله، به تێپه‌ڕبوونی كات باوه‌ڕ به‌ده‌ست ده‌هێنن. له زه‌مانی كۆنی ئانتیكیشدا ئه‌و كات و زه‌مان تێپه‌ڕكردنه بۆ باوه‌ڕخوڵقاندن له نێو خه‌ڵكدا هه‌ر باو بووه.\n[ شتێكی ڕوونه ئه‌وانه‌ی داوای یارمه‌تی ده‌كه‌ن و وشه‌كانیان تێكه‌ڵاوی جووڵانه‌وه‌ی له‌ش، جۆری جلوبه‌رگ، ده‌نگی گونجاو، هونه‌رنواندن ده‌پۆڕێنن، زۆر ئاسان ڕێگا خۆش ده‌كه‌ن بۆ ئه‌وه‌ی دڵسۆزی و ڕه‌حممان ده‌بزوێنن بۆ خۆیان.] ئه‌وه وته‌ی سوقراته2 نزیكه‌ی 2500 ساڵ پێش.\nپاتۆس.. .هه‌ست بزواندن\nپاتۆس وشه‌یه‌كی یونانییه مانای هه‌ستی به‌هێز ده‌دا. ڕتووریك ڕامانده‌سپێرێ كه یاری به هه‌ستی بیسه‌ر بكه‌ین. بۆ نموونه گومانلێكراو له كاتی موحاكه‌مه‌كردندا ده‌توانێ به وشه زۆر كاریگه‌ری دانێ له‌سه‌ر ئه‌وشوێنه‌ی كه هه‌سته‌وه‌ره و یاریی پێ بكا، بێگومان ئه‌ویش ده‌ماره.\nله گه‌ڵ ئه‌وه‌یشدا دڵسۆزیی پارێزه‌ر گه‌لێ گرنگه. له هه‌مان كاتدا ڕتووریك پێمان ئێژێ كه ده‌بێ ئاگاداربین و له هه‌موو جۆره زیاده‌ڕه‌وییه‌ك خۆ بپارێزین.\nزۆرگرنگه كه له چوارچێوه‌ی نۆرمی كولتووری ده‌رنه‌چین و به شێوه‌یه‌كی ئاسایی هه‌نگاو هه‌ڵنێین. پاتۆس ئامۆژگاریمان ده‌كا گرنگییه‌كی فراون بده‌ینه كۆتایی ئه‌و وتاره یا به‌سه‌رهاته، ئه‌توانێ ببێ به به‌سه‌رهاتێكی سه‌یر و سه‌مه‌ره بۆ گوێگر. شوێن له سه‌ر دڵ و ده‌روونی گوێگر دانێ، داستانێكی به‌تام بێ بۆیان.\nبۆ نموونه به قسه‌یه‌كی خۆش، وته‌یه‌كی پێشینان یا دووباره‌كردنه‌وه‌ی وشه‌یه‌كی ناوه‌ڕۆكدار و سه‌ره‌كی كه ڕیتمێ له بیری گوێگران ساز كا. له‌م حاڵه‌دا وته‌ر شانسێكی باشی ده‌بێ كه وته‌كه‌ی جێگای خۆی بگرێ و مانایه‌ك لای بیسه‌ر دروست بكا.\nئێمه به‌رده‌وام له‌ژێر كاریگه‌ریی (پاتۆس)داین. له ڕتووریكدا به شێوه‌یه‌كی شاراوه و په‌ستانی، بانگه‌شه و فیلم، یاری له‌گه‌ڵ هه‌ستمان ده‌كه‌ن. له هه‌مان كاتدا ته‌له‌ڤزیۆن له‌گه‌ڵ ئه‌و هه‌موو ئامێره بیرییه‌كانی وه‌ك مووزیك، ڕه‌نگ، ده‌نگ و تیشك هه‌مان كارمان له‌گه‌ڵ ده‌كه‌ن. ئه‌وه‌ی كه شتی سه‌لمێنه‌ری باشی پێبێ به نووسین یا زاری ده‌توانێ هه‌مان كار بكا. ئه‌م نموونانه‌ی خواره‌وه ده‌توانێ كاریگه‌ر بێ و له‌كاتی قسه‌كردندا (پاتۆس)خوڵقێن بێ.\nدووباره‌كردنه‌وه‌ی خاڵه سه‌ره‌كییه‌كه، سێ جار ده‌توانێ ئاسایی بێ.\nبه‌كارهێنانی وشه دژبه‌یه‌كه‌كان، وه‌ك باش و خراپ. ئاسمان و ڕێسمان.\nوێنه‌هێنانه به‌رچاو، متافوور وه‌ك [ هه‌ناسه‌ی پیاو ده‌كا به نووره]. به‌راوردكردن وه‌ك [ كه‌س وه‌ك من باری لارنه‌بێ ]. تانه و ته‌شه‌ر و قسه‌ی خۆش و په‌یامی ناسك بۆ هه‌ست و ده‌روون.\nمێمۆریا..... له‌به‌ركردن و له‌به‌روتن\nله كاتی ئانتیكادا زۆر كه‌م له خه‌ڵك خوێندن و نووسینی ده‌توانی، ئه‌توانین بڵێین كۆمه‌ڵگاكه كۆمه‌ڵگایه‌كی زاری بوو. كاتێك كه‌سێك بیویستایه مه‌رامه‌كه‌ی خۆی بۆ مه‌به‌ستی پێویست به خه‌ڵك بناسێنێ له ڕێگای قسه‌وه، ده‌بوایه بیتوانیایه له‌به‌ر فێربایه و بیگوتایه، ده‌قێكی ناڕێك زۆر گران بوو فێری بی یا له‌به‌ر بیڵێی، ئیتر وتاره‌كه‌شی سه‌قه‌ت ده‌رده‌هات. شتێكی سروشتییه كه هه‌مووی پێكه‌وه گرێدراوه. وتارێكی پاك و پوخته و ڕوون، ئاسان بوو له‌به‌ر پێشكه‌شی بكه‌ی و به‌تامه‌زرۆییه‌وه گوێت لێ بگیرێ.\nزۆر ته‌كنیك هه‌بوو بۆ ئه‌وه‌ی له‌به‌ر شت فێر بی. یه‌كێ له ئه‌و جۆره ته‌كنیكانه په‌نجه‌كانی ده‌ست بوو. پیاو پێویستی به زۆر خاڵی سه‌ره‌كی نه‌بوو زیاتر له په‌نجه‌كانی ده‌ستێك. وتارێك ئه‌یتوانی ئیختیاری هه‌بێ له پێنج به‌شدا، هه‌ر به‌شه بۆ یه‌ك په‌نجه. هۆكه‌ش ئه‌وه بووه كه هیچ كه‌س ناتوانێ هه‌موو شتێ سه‌باره‌ت به بابه‌تێ بڵێ. ده‌بێ هه‌ڵبژێرێ بزانێ كام به‌شه له كام به‌ش گرنگتره. له هه‌مان كاتدا پێنج خاڵی گونجاو به‌س بوو بۆ بیسه‌ران، هه‌روه‌ها به‌س بوو بۆ وته‌رێك گه‌ر بیویستایه فێر ببایه بۆ ئه‌وه‌ی وتارێك له‌به‌ر بدا.\nئاكشو..... وتاردان، پێشكه‌ش كردن\nله‌م سه‌رده‌مه‌ی خۆمانه‌دا، ئێمه به‌ستراوینه‌ته‌وه به نووسینه‌وه. ئێمه زۆر كه‌م ڕاهێنانمان هه‌یه سه‌باره‌ت به فێربوون بۆ له‌به‌ركردن.\nكاتێك نووسین هه‌بێ پیاو پێویستی به زۆرشت نییه. ئه‌و‌ڕۆ زۆر كه‌س وتار ده‌دا به یارمه‌تیی نووسینی دروشت و ئاماده‌كراو. ئامێر، كه‌ره‌سه و هونه‌ر. كاری وای كردووه كه پیاو به مه‌یلی خۆی یادداشته‌كان لای خۆی تۆمار بكات و به شێوه‌یه‌كی سرووشتی و ئازاد ئه‌توانێ بێ و بڕوات و خۆی بجووڵێنێ له كاتی وتار و قسه‌كردندا. زۆربه‌ی لێدوان و وتاره‌كان وێنه‌ی ده‌ق و فۆرمی پێشنووسی له‌گه‌ڵدایه. ته‌خته‌ڕه‌شه و پارچه مووزیك چه‌ندان شتی تر ب‌كارده‌برێ. ئه‌مانه هه‌مووی ده‌توانێ وتار ئاسانتر بكات. به‌ڵام له زۆر كاتدا به‌تایبه‌ت له كاتی كورته‌وتارێكدا، له ئه‌و ده‌مه‌دا ئیمتیازێكی گه‌وره‌یه كه قامكی ده‌ستت به‌كار به‌ری. گه‌ر چاو، ده‌ست و له‌شت ئازاد و ئاواڵه‌بێ وشه‌كانت كاریگه‌ریی به‌هێزتر ده‌بێ. جیاوازییه‌كه‌ی ئه‌توانێ هه‌ر هه‌مان ڕۆلی هه‌بێ كه له‌سه‌ر سێنه‌كه، نووسین به ده‌سته‌وه بێ یا بێنووسین.\n1.\tئه‌ره‌ستوو یونانییه له ساڵانی [ 322_384]ی به‌ر له دایكبوونی مه‌سیح ژیاوه.\n2.\tسیس‌رۆ ڕۆمییه له ساڵانی [ 43 _ 106]ی به‌ر له دایكبوونی مه‌سیح ژیاوه.\nئه‌م دوو بلیمێته له ئه‌و كاته ژیاون. نزیكه‌ی 500 ساڵ پێش له دایكبوونی مه‌سیح 500 ساڵ دوای له دایكبوونی مه‌سیح، كه‌به‌كاتی ئانتیك ناوبانگی هه‌یه.\n3.\tلودڤیگ هۆڵبه‌رگ نووسه‌ری نوروژی_ دانماركی له ساڵانی [ 1684_1754] ژیاوه.\nوه‌رگێڕ زه‌نگنه- 18.06.2003\nپێداچوونه‌وه‌ی ده‌ق: دیاكۆ


بوكوحه‌رام به ته‌قینه‌وه‌ی خۆكوژیی له نایجیریا 89 كه‌سی كرده قوربانی\nشوبات 19, 2018\nسێ هێرشبه‌ری خۆكوژ به ته‌قاندنه‌وه‌ی بۆمب له بازاڕێكی قه‌ره‌باڵغی وڵاتی نایجیریا بوون به هۆی كوژرانی 19 كه‌س و برینداربوونی 70 كه‌سی دیكه. تا ئێستا هیچ لایه‌نێكیش به‌رپرسیارێتیی ئه‌م كرده‌وه تیرۆریستییه‌ی نه‌گرتووه‌ته ئه‌ستۆ، به‌ڵام به‌رپرسانی سوپای نایجیریا گروپی توندڕه‌وی بوكوحه‌رام به به‌رپرسیاری سه‌ره‌كیی ئه‌م كرده‌وه‌یه ده‌زانن.\nته‌قینه‌وه‌كه شه‌وی هه‌ینی له ناوچه‌یه‌ك به‌ناوی كۆندۆگا له 30 كیلۆمه‌تریی شاری مایدوگوری روویدا، كه ئه‌م شوێنه دانیشتووانه‌كه‌ی نزیكه‌ی یه‌ك میلۆن كه‌س ده‌بێت و له باكووری رۆژهه‌ڵاتی نایجیریا و له نزیك سنووری چاد هه‌ڵكه‌وتووه كه به شوێنی سه‌ره‌كیی گروپی بوكو حه‌رام داده‌نرێت.\nبه‌وته‌ی به‌رپرسانی ناوچه‌كه دوو تیرۆریستی خۆكوژ نزیكه‌ی كاتژمێر هه‌شت و نیو له بازاڕی ماسی فرۆشانی ناوچه‌ی كۆندۆگا خۆیان ته‌قاندووه‌ته‌وه و چوار خوله‌ك دواتریش تیرۆریستی سێیه‌م خۆی له نزیك شوێنی ته‌قینه‌وه‌كه‌ی پێشوو ته‌قاندووه‌ته‌وه، كه به‌م هۆیه‌وه 19 كه‌س كوژراون و 70 كه‌سیش بریندار بوونه.\nسه‌ركرده‌ی ئه‌و گروپ چه‌كدارانه‌ی كه شانبه‌شانی سوپای نایجیریا له دژی تیرۆریسم ده‌جه‌نگن رایگه‌یاند كه هیچ گومانی تێدا نییه بوكوحه‌رام به‌رپرسیاری سه‌ره‌كیی ته‌قینه‌وه‌كانه.


هۆكاری گرانبوونی بەنزین – لڤین پرێس\nهۆكاری گرانبوونی بەنزین\nلڤین: وەرتگیراوە لە فەیسبووکی غالب محەمەد\nلە ساڵی ٢٠١٥ لە لایەن وەزارەتی سامانە سروشتیەكانی هەرێم بریار درا كە پاڵ پشتی لە سەر سوتەمەنی هەڵبگیرێت و سوتەمەنی هەمووی بكرێت بە بازرگانی كە لە عیراق نرخی سوتەمەنی جێگیرە و پاڵپشتی(مدعوم) حكومەتی هەیە كە ئەویش لتری بەنزین (٤٥٠)ە، هەر ئەو كاتە وتیان گەر وا نەكەین ناتوانین موچەی خەڵك بدەین بەڵام هەتا ئێستاش كێشەی موچە چارەسەر نەبوو و سوتەمەنیش نرخی گرانبوو !!\nبۆ سوتەمەنی كرا بە بازرگانی ؟\nبە بازرگانی كردنی بەنزین و سوتەمەنی بە گشتی بۆ ئەوە دەگەڕێتەوە كە حكومەت دەیویست ئەمانەی لای خوارە بكات :\nیەک ــ كار و پارە بۆ كۆمپانیاكانی بنەماڵە پەیدا بكات وەك (قەیوان ، كار ، ستێر گروپ ، عێراق ئۆیڵ ، فاروق گروپ كە كار لە نەوتی رەش و كۆندێنسەیت دەكات ) لە گەڵ چەند كۆپانیایەكی بچوك كە خاونداریتیەكانی دەگەرێتەوە بۆ مەكتەب سیاسیەكانی هەر دوو بنەماڵە.\nدوو ــ هەروەها زیاتر لە (٢٠٠) پاڵاوگەی نایاسای هەیە كە وەزارەتی سامانە سروشتیەكان نەوتی خاوی پێ دەفڕۆشێت بە نایاسای چونكە هەمووی خاوندارێتیەكانی دەگەرێتەوە بۆ بەرپرسەكانی پارتی و یەكێتی، جار جاریش كۆمپانیای قەیوان و كار بەكاریاندێنن بۆ سپی كردنەوە مەوادەكانیان كە هەمووی بێ كوالتی و ژەهراوین، لە كۆتایدا سوتەمەنیەكانی بە كوالێتی خراپ بە نرخی گران بە هاوڵاتیانی هەرێمی كوردستان دەفڕۆشن.\nسێ ــ دەسەڵاتی هەرێم هەوڵ دەدات كە كۆمپانیاكانی بنەماڵە وەك (قەیوان وكار و ستێر گڕوپ) كە قۆرخی سوتەمەنی بكەن بۆ ئەوەی نرخەكەی بە دڵی ئەو كۆمپانیایانە بێت نەك خەڵك.\nكەواتە دەبێت بزانین ئەوەی بەرپرسە لە گران بوونی سوتەمەنی دەسەلاتی هەرێمی كوردستان وكۆمپانیای (قەیوان ، كار ، ستێرگروپ ) ە، كە خوێنی خەڵك دەمژن وتێرناخۆن، خەڵک چاوەڕێبو موچە باشبکەن و جموجوڵ بکەوێتەوە بازاڕ، بەڵام ئەوان هەر ڕۆژە و سیناروێیەک دروست دەکەن و خەڵک مشغوڵ دەکەن، ئێستا وا سەرەی بەنزینە!\nنەفرەت لەخۆتان و حوکم ڕانیتان ڕوی هەرچی دیکتاتۆرهەیە سپیتانکردەوە\nئەو کەسەی لە دایک و براژنی خۆیدابوو دەستگیرکرا\nهاوڵاتییەکی هەولێر: قورئانەکەی هەولێر لە ئێمە کەوتەخوارەوە\nزانیارییە هەواڵگرییەکانی کەجەکە تەواو دەرچوو


دادگاى فیدراڵى ئیمتیازاتەکانى پەڕلەمانتارانى هەڵپەسارد\nدادگاى فیدراڵى لەسەر داواى حەیدەر عەبادى سەرۆک وەزیران کارکردن بە یاساى ئیمتیازاتەکانى پەرلەمانتارانى ڕاگرت کە پەڕلەمان پێش تەواوبونى کاتەکەى پەسەندى کردبوو.\nوتەبێژى فەرمی دادگاى فیدراڵى لە بەیاننامەیەکى رؤژنامەوانیدا ڕایگەیاند، ئەمڕۆ دوو شەممە دادگاى باڵاى فیدراڵى دانیشتنى خۆى ئەنجامدا و تاوتوێی ئەو داوایەى کرد کە حەیدەر عەبادى سەرۆک وەزیران پێشکەشى کردووە بۆ تانەدان لە مادەکانى یاساى پەڕلەمان وپێکهاتەکانى ژمارە (١٣)ى ساڵى ٢٠١٨ کە داواکار داوایکردوە کارکردن بە مادەکانى ئەو یاسایە ڕابگیرێت تا ئەو کاتەى داواکە یەکلایدەکریتەوە.\nبەیاننامەکە ئاماژەى بەوەشکردوە، لەبەر ئەوەى داواکە پشتى بە هۆکارە یاساییەکان بەستوە، و لەبەر ئەوەى دادگاى دەستورى کە دادگاى فیدراڵى نوێنەرایەتى دەکات و، وە بەپشتبەستن بە حوکمەکانى مادەى(١٥١) لە یاساى بەرزکردنەوەى موچە مەدەنیەکان ژمارە(٨٣)ى ساڵى ١٩٦٩و بە مادەى (٩٣) لە دەستور و مادەى (١٥٢) لە یاساى بەرزکردنەوەى مەدەنى بە رێککەوتن کارکردن بەمادەی تانە لێدراوەکانى یاساى پەڕلەمان ڕادەگیرێت تا ئەوکاتەى یەکلادەکرێتەوە، ئەمەش بەپێى دەستور.\nپاش ئەوەى سەرۆک وەزیرانى عێراق دوێنێ یەکشەممە لەدادگاى فیدراڵى تانەى دا لەهەندێک بڕگە و مادەى پەیوەست بەماف و ئیمتیازاتى پەرلەمانتاران کە لەیاساى "ئەنجومەنى نوێنەران و پێکهاتەکانى" دا لە ئازارى رابردوو پەرلەمان بەشێوەیەکى نیمچە نهێنى گەڵاڵەى کردبوو، ئەمڕۆ دادگاى فیدراڵى بەرێککەوتنى ئەندامەکانى بڕیاریدا بەراگرتنى کارکردن لەمادەی تانە لێدراوەکان تا ئەوکاتەى چارەنووسى سکاڵاکەى سەرۆک وەزیران یەکلایی دەکرێتەوە.\nخولى سێیەمى کۆتاییهاتووى پەڕلەمانى عێراق دوور لەچاوى میدیاکان و لەمانگى ئازاردا بەئامادەبوونى زیاتر لە ٢٢٠ پەڕلەمانتار یاسایەکى بۆ ماف و ئیمتیازاتى ئەندامەکانى دەرکردووە لەپاش کۆتاییهاتنى تەمەنی یاساییان کە ژمارەیان ٣٢٨ کەسە. ئەم یاسایە کە چەند رۆژى رابردوو لەلایەن فوئاد مەعسومەوە کرا بە مەرسومى کۆمارى بوەتە بەشێک لە هۆکارى ئاڵۆزکردنى دۆسیەى خۆپیشاندانە جەماوەرییەکانى دژ بە گەندەڵى چونکە بەلاى ناڕازییەکانەوە پەرەسەندنێکى نوێیە لە تەرخانکردنى داهات و سامانى وڵات بۆ دەستەبژێرێکى دیاریکراو لەکاتێکدا زۆرینەى خەڵک لە کولە مەرگیدا دەژین.\nبۆ رێگرتن لە پەرەسەندنى زیاترى ئەم ناڕەزایەتیانەش حەیدەر عەبادى سەرۆک وەزیران، ڕەتکردنەوەى یاساکەى راگەیاندووە و تانەى پێشکەش بەدادگاى فیدراڵى کرد چونکە بەقسەى ئەو، یاساکە بارگرانى دارایی زیاتر بۆ حکومەت دروست دەکات بەبێ ئەوەى پرسى پێ کرابێت بۆ گەڵاڵەکردنى.\n7/23/2018 11:40:12 AM


ڕۆژی 5ی تشرینی یەكەم\n- ڕۆژی 5ی تشرینی یەكەمی ساڵی 610ی زاینی، بە هۆی سەركەوتنە گەورەكانی لە جەنگەكاندا و قاییمكردنی پێگەی ئیمپراتۆرییەتی بێزەنتی، (هێرقل) وەكو ئیمپراتۆری بێزەنتی هەڵبژێردرا و تاجی كرایە سەر.\n- ڕۆژی 5ی تشرینی یەكەمی ساڵی 1143، (ئەلفۆنسۆی حەوتەم)ی پاشای شانشینی لیۆن دانی بەسەروەریی دەوڵەتی پورتوگال دا نا وەكو وڵاتێكی خاوەن سەروەریی.\n- ڕۆژی 5ی تشرینی یەكەمی ساڵی 1550، دەست بە بنیاتنانی شاری (كۆنسبتیۆن) كرا لە شانشینی چیلی، كە دواتر بووە یەكێك لە شارە گەورەكانی ئەو وڵاتە.\n- ڕۆژی 5ی تشرینی یەكەمی ساڵی 1665، زانكۆی كیل دامەزراوە كە یەكێك بووە لە زانكۆ بە ناوبانگەكانی ئەوروپا و ناوەندێكی زانستیی گرنگ بووە بۆ پێگەیاندنی چەندین بیرمەند و قوتابخانەی فكری.\n- ڕۆژی 5ی تشرینی یەكەمی ساڵی 1713، بیرمەند و فەیلەسوفی ناوداری فەرەنسی (دەنیس دیدرۆ) لە دایك بووە، كە رۆڵی زۆری هەبوە لە پێشخستنی بوارەكانی فكر و هزری نوێدا.\n- ڕۆژی 5ی تشرینی یەكەمی ساڵی 1789، ژنانی فەرەنسا خۆپیشاندانێكی گەورەیان لە بەردەم كۆشكی (فرسای)دا ئەنجام دا، كە تێیدا داوای دابینكردنی نان و خواردنیان لە دەسەڵاتداران دەكرد، بەو هۆیەشەوە پشێوی لە شاری پاریس كەوتەوە و بۆ ماوەی چەند رۆژێك دۆخی شارەكە نائارام بوو.\n- ڕۆژی 5ی تشرینی یەكەمی ساڵی 1814، (پاشای كۆر)ی میری سۆران بڕیاریدا، (عەبدوڵڵا ئاغا)ی ئەمین سندوقی میرنشینەكەی لە سێدارە بدرێت، بە هۆی ئەوەی سەردانی (تەمەر خان)ی مامی پاشای كۆری كردبوو، كە لەگەڵا پاشای كۆر ناكۆك بوون و میری سۆران ترسی لەوە هەبوو ئەوە هەوڵێك بێت بۆ لەناوبردنی.\n- لە میانی گەشتەكەیدا بۆ كوردستان، ڕۆژی 5ی تشرینی یەكەمی ساڵی 1821، گەڕیدە و خۆرهەڵاتناسی بەناوبانگ (كلۆدیۆس جەیمس ڕیچ) لە شاری شیرازی ئێران بەهۆی تووشبوونی بەنەخۆشیی كۆلێرا كۆچی دوایی كرد و لە گۆڕستانی (جیهان نما) بە خاك سپێردرا.\n- ڕۆژی 5ی تشرینی یەكەكی ساڵی 1857، لە ناوچەی ئۆرانگی ویلایەتی كالیفۆرنیای ئەمریكا، دەست بەبنیاتنانی شاری (ئەناهایم) كرا، كە دواتر بوە شارێكی گەورە و خەڵكێكی زۆر روویان تێكرد.\n- ڕۆژی 5ی تشرینی یەكەمی ساڵی 1864، باهۆز و گەردەلولێكی زۆر بە هێز شاری (كلكتا)ی هندستانی گرتەوە، كە بە هۆیەوە هەزاران كەس گیانیان لە دەست دا، دەیان هەزار هاوڵاتیش ئاوارە بوون بە هۆی كاولبوونی تەواوەتیی شارەكەوە.\n- ڕۆژی 5ی تشرینی یەكەمی ساڵی 1910، شۆڕشی 5ی ئۆكتۆبەر لە پورتوگال هەڵگیرسا، كە بە هۆیەوە سیستمی حوكمڕانی لەو وڵاتەدا لە پاشایەتییەوە گۆڕدرا بۆ كۆماری.\n- لە میانی جەنگی یەكەمی جیهانیدا و ڕۆژی 5ی تشرینی یەكەمی ساڵی 1915، حكومەتی پورتوگال جەنگی لە دژی بەرەی هاوپەیمانەكان ڕاگەیاند و چووە پاڵا بەرەی میحوەر.\n- ڕۆژی 5ی تشرینی یەكەمی ساڵی 1927، ژمارەیەك ڕۆشنبیر و كەسایەتیی كورد، لە هاوینەهەواری (بحەمدون)ی لوبنان كۆبوونەوە، كە تێیدا بڕیار درا بە دامەزراندنی كۆمەڵەی خۆییبوونی كورد.\n- ڕۆژی 5ی تشرینی یەكەمی ساڵی 1944، حكومەتی فەرەنسا بە بڕیارێكی فەرمی مافی بە ژنانی ئەو وڵاتەدا، بەشداریی لە هەڵبژاردنە گشتییەكاندا بكەن و دەنگ بدەن.\n- ڕۆژی 5ی تشرینی یەكەمی ساڵی 1948، بە هۆی ڕوودانی بومەلەرزەیەكی بە هێزەوە كە شاری (عەشق ئاباد)ی توركمانستانی گرتەوە، زیاتر لە 110 هەزار كەس گیانیان لەدەست دا و دەیان هەزاری تریش بریندار بوون، كە ئەوەش بە گەورەترین كارەساتی سروشتی لە قەڵەم دەدرێت لە مێژوودا ئەو شارەی گرتبێتەوە.\n- ڕۆژی 5ی تشرینی یەكەمی ساڵی 1964، لە شاری ئەسكەندەرییەی میسر دووەم كۆنگرەی لوتكەی وڵاتانی عەرەبی بەڕێوەچوو.\n- ڕۆژی 5ی تشرینی یەكەمی ساڵی 1974، دەوڵەتی عێراق كۆبوونەوەیەكی لە شاری هەولێر ڕێكخست، كە تایبەت بوو بە دامەزراوەی ئۆتۆنۆمی و خۆبەڕێوەبردن لە باشوری كوردستان.\n- ڕۆژی 5ی تشرینی یەكەمی ساڵی 1975، هونەرمەند و ئەكتەری شۆخ و شەنگی بەریتانی، (كیت وینسلیت) لە دایك بووە، كە بەشداریی لە چەندین فیلمی سینەمایی جیهانیدا كردووە.\n- لە پاش دەركردنی هێزەكانی سوپای عێراق لە خاكی كوەیت لەلایەن هاوپەیمانێتیی نێودەوڵەتییەوە، ڕۆژی 5ی تشرینی یەكەمی ساڵی 1992، یەكەم پرۆسەی هەڵبژاردنی پەرلەمانی لە كوەیت بەڕێوەچوو.\n- ڕۆژی 5ی تشرینی یەكەمی ساڵی 1993، پەرلەمانی كوردستان بە ئامانجی سنورداركردنی دیاردەی چەكهەڵگرتن لەناو هاوڵاتیان و رێگرتن لە بەكارهێنانی چەك بە شێوەی نایاسایی، یاسای ژمارە 16ی دەركرد كە تایبەت بوو بەقەدەغەكردنی چەك هەڵگرتن لە ناو بازاڕ و شوێنە گشتییەكاندا.\n- ڕۆژی 5ی تشرینی یەكەمی ساڵی 2000، خۆپیشاندانێكی جەماوەریی لە سەرتاسەری سربیا و بە تایبەت لە شاری بەلگرادی پایتەختدا بەڕێوەچوو، كە بە هۆیەوە (سلۆبۆدان میلۆسۆڤیچ)ی سەرۆكی ئەو وڵاتە ناچاربوو، ڕۆژی دواتر دەست لە پۆستەكەی بكێشێتەوە و كورسیی دەسەڵات بەجێبهێڵێت.\n- ڕۆژی 5ی تشرینی یەكەمی ساڵی 2003، (ئەحمەد قەدیرۆف) وەكو سەرۆك كۆماری چیچان هەڵبژێردرا و كورسیی دەسەڵاتی گرتە دەست، كە سەر بە حكومەتی روسیا بوو.\n- ڕۆژی 5ی تشرینی یەكەمی ساڵی 2004، لیژنەی كاروباری دەرەوە لە ئەنجومەنی شورای ئێران (پەرلەمان)، ڕەزامەندیی لەسەر پرۆژەیاسایەك پیشاندا كە حكومەتی تارانی ناچار دەكرد دەست بە پیتاندنی یۆرانیۆم بكاتەوە.\n- ڕۆژی 5ی تشرینی یەكەمی ساڵی 2004، وەفدێكی باڵای وەزارەتی دەرەوە و باڵیۆزخانە و كونسوڵگەریی بەریتانیا لە عێراق، گەیشتە هەرێمی كوردستان و لەگەڵا هەریەكە لە (جەلال تاڵەبانی و نێچیرڤان بارزانی)دا كۆبوونەوەیەكی هاوبەشیان ئەنجام دا، كە تێیدا ڕەوشی عێراق و ناوچەكە تاووتوێ كرا و وەفدەكەش پشتیوانیی خۆیان بۆ سیستمی فیدراڵی لە عێراقدا دووپات كردەوە.\n- ڕۆژی 5ی تشرینی یەكەمی ساڵی 2011، (ستیڤ جۆبز) دامەزرێنەر و بەڕێوەبەری جێبەجێكاری كۆمپانیای بەناوبانگی (ئەپڵا)، بەهۆی نەخۆشییەوە كۆچی دوایی كردووە.\n- ئەمڕۆ بە ڕۆژی جیهانیی مامۆستا لە قەڵەم دەدرێت، لە كۆماری پورتوگالیش ئەمڕۆ جەژنی نیشتمانییە، لە ئیندۆنیزیاش ئەمڕۆ بەڕۆژی هێزە چەكدارەكان و سوپا دەژمێردرێت، هەر ئەمڕۆش بەڕۆژی جیهانیی و عەرەبی بۆ نیشتەجێبوون لە قەڵەم دەدرێت.


پێداگریی بەرپرسی سیاسەتی دەرەوەیی یەکێتیی ئەورووپا لە سەر پاراستنی هەنگاوی هاوبەش - SAHAR KURDISH (Sorani)\nپێداگریی بەرپرسی سیاسەتی دەرەوەیی یەکێتیی ئەورووپا لە سەر پاراستنی هەنگاوی هاوبەش\nبەرپرسی سیاسەتی دەرەوەیی یەکێتیی ئەورووپا ڕایگەیاند: ئەم یەکێتییە سوورە لە سەر ئەوەی کە بەرنامەی تۆکمەی هەنگاوی هاوبەش بپارێزێت.\nبە پێی ڕاپۆرتی ڕۆیتێرز، فیدریکا موگرینی بەرپرسی سیاسەتی دەرەوەیی یەکێتیی ئەورووپا لە کۆبوونەوەی هەنگاوی هاوبەش دا لە برۆکسێڵ وتی: ناوەندی نێونەتەوەیی وزەی ناڤۆکی لە نۆ ڕاپۆرت دا پێبەند بوونی ئێران بە بڕگەکانی ڕێککەوتنی ناڤۆکیی پشتڕاست کردەوەو بەرنامەی ناڤۆکیی ئێرانی بە تەواوی ئاشتی خوازانە زانیوەو ئەم یەکێتییە لە کارگروپی هاوبەشی هەنگاوی هاوبەش دا لە سەر ئەم بابەتە پێداگرە.\nبەرپرسی سیاسەتی دەرەوەیی یەکێتیی ئەورووپا وێڕای پێداگرتن لە سەر ئەمەی کە هەنگاوی هاوبەش ڕێککەوتنێکی نێونەتەوەیی و فرەڕەگەزییە کە بۆ ئاسایشتی ناوچەکەو ئەورووپا پێویستە، وتیشی: یەکێتیی ئەورووپا سوورە لە سەر پاراستنی هەنگاوی هاوبەش وەکوو ئامێرێکی ڕێگری کردن لە تەشەنە سەندنی نێونەتەوەیی چەک و چۆڵی ناڤۆکی.\nموگرینی وتیشی: یەکێتیی ئەورووپا پێ لە سەر ئەوە دادەگرێت کە لە کاریگەریی ئەرێنیی هەڵوەشانەوەی بایکۆتەکان لە سەر ئابووریی ئێران دڵنیا بێت.\nبەرپرسی سیاسەتی دەرەوەیی یەکێتیی ئەورووپا ڕاشیگەیاند کە: یەکێتیی ئەورووپا خوازیاری پارێزرانی ڕێککەوتنێکە کە ئاکامدار بووەو دنیای هێمن تر کردووەتەوەو داوا لە تەواوی لایەنەکانیش دەکات کە پێبەندنی ڕاپەڕاندنی تۆکمەوتەواوی بن.\nکۆبوونەوەی هاوبەشی موحەممەد جەواد زەریف وەزیری کاروباری دەرەوەی ئێران و فدریکا موگرینی بەرپرسی سیاسەتی دەرەوەیی یەکێتیی ئەورووپا و زیگمار گابرییەل ، بوریس جانسۆن و ژان ئیۆ لۆدریان وەزیرانی دەرەوەی ئاڵمانیا و بریتانیاو فەرانسا بۆ تاوتوێ کردنی دوایین ئاڵ و گۆڕەکانی هاوپەیوەند بە هەنگاوی هاوبەش لە بنکەی یەکێتیی ئەورووپا لە برۆکسێڵ ئەمڕۆ پێنج شەممە دەستی پێ کرا.\nپێداگریی یەکێتی ئوروپاو ئاسیای ناوەندیی لەسەر گرینگایەتی پاراستنی ڕێککەوتنی ناڤۆکی


دوو کچی تارانی لە گەڕەکی تارانپارس، لە لایەن باوکیانەوە کوژران\nزایینی: ١٢-٠٩-٢٠١٧ - هەتاوی: ١٣٩٦/٠٦/٢١ - ١٨:١٢ تاران قه‌باره‌ی فۆنت:\nکوردستان میدیا: پیاوێکی خەڵکی تاران دوای کوشتنی دوو کچەکەی،کۆتایی بە ژیانی خۆی هێنا.\nبەپێی هەواڵی هەواڵدەرییەکانی ڕێژیم، شەوی دووشەممە٢٠ی خەرمانانی ١٣٩٦ی هەتاوی، پیاوێک دانیشتووی شارەکی تارانپارس، بە چەقۆ دوو کچەکەی خۆی کوشت.\nهەواڵدەرییەکانی ڕێژیمی ئێران، بە بڵاوکردنەوەی نامەیەکی دۆزراو لە ماڵی بکوژکە هۆکاری کوشتنی ئەو دوو کچە لە لایەن باوکیانەوە ئاشکرا کراوە، لەم نامەیەدا کە بکوژەکە نووسیویەتی هاتووە؛ بەهۆی کێشە و ناکۆکییەکانی نێوان خۆم و هاوسەرەکەم بڕیارم داوە کۆتایی بە ژیانی خۆم و منداڵەکانم بێنم.\nئەم پیاوە تارانییە، بە لێدانی چەندین چەقۆ لە سینگ و ملی دوو کچە ١٩ ساڵ و ٢٤ ساڵانەکەی خۆی بە ناوەکانی سەوگەند و سولماز ئەم تاوانەی ئەنجام دا.\nلە لێکۆڵینەوەکاندا دەرکەوتووە کە بکوژ بە خواردنی حەب کۆتایی بە ژیانی خۆی هێناوە و دەستبەجێ جەستەی ناوبراویان بۆ نەخۆشخانە گواستووەتەوە، کە لە ئاکامدا لە نەخۆشخانە دەمرێت.\nچوونە سەرەوەی ڕێژەی کوشتن و تاوانەکان لە ئێران بەتایبەتی کوشتنی ژنان و کچان، لە کێشە بەرچاوەکانی کۆمەڵگایە، کە ڕێژیمی ئێران هیچ هەنگاوێکی بۆ چارەسەر کردنی ئەم کێشانە هەڵنەگرتووە.


بەشى چواردەم (ب)\nسەرکردایەتى حزبى شیوعى وەکو پیشەى لێ ڕاهاتوویان کە هەمیشە دڕ بوونە بۆ گیان هاوڕێکانیان و لە بەرامبەر دوژمنیش دا ملکەچ و موونەرم ، ئەمجارەشیان بەرامبەر ئەو هاوڕێیانەى داواى چاکسازییان ئەکرد لە ناو حزب دا وا بوون بەڵام بارودۆخەکە گۆڕابوو و نەگونجاو بوو بۆیان ، هەرچەندە هێزى چەکدارییان کۆکردەوە و هەڕەشە و گوڕەشەیان ئەنجام دا بەڵام خۆیان ووتەنى نەیانتوانى – سحق – مان بکەن چونکە پێگە حزبییەکە ووریا بوون و هەڕەمەکى بڕیارى ناپەسەندى سەرکردایەتییان بە سەر هاوڕێکانى خۆیان دا جێبەجێ نەئەکرد ، بۆیە شێوازى ئەمجارەى سەرکردایەتى زیاتر پەنا بردنە بەر درۆ و دەلەسە و بوختان و پڕوپاگەندەى خراپ بوو بۆ نمونە : هاوڕێیانى ڕیفۆرمخواز داواى دادگایى مەلەفدارانى ناو حزبیان ئەکرد کەچى سەرانى حزبەکە ئەیانویست هاوکێشەکە پێچەوانە بکەنەوە لە برى ئەوەى ملکەچى ئەو داوایە بن و برادەرە مەلەفدارەکانیان لە سەرکردایەتى دا سزا بدەن کەچى بۆیانیان دیزە بەدەرخۆنە ئەکرد لە ناو حزب دا و لە دەرەوەى حزبیش دا پڕوپاگەندەى ئەوەیان ئەکرد کە ئێمە داکۆکى لەو جاسوسانە ئەکەین کە لە دوایی دا دەرکەوت کێ بوون ئەوانەى داکۆکییان لە سیخوڕ و جاسوس ئەکرد و پلەکانیشیان لە ڕیزى حزبەکەدا بۆ بەرز ئەکەنەوە ، لە هەمبەر هاوڕێیانى ( کۆڕى تێکۆشان لە پێناو چاکسازى حزبى شیوعى کوردستان ) دا هەڵوێستێکى دووفاقى و دیماگۆگیانەیان گرتبووە بەر چونکە ئەیانزانى ئەوانەى ئەو بزووتنەوەیە بەڕێوە ئەبەن مێژووى خەباتى سیاسى و پێشمەرگایەتى و ڕێکخستنیان زۆر لە هى سەرکردایەتى باڵاتر و پاکتر و پڕ هەڵوێست ترە .\nدواى ئەوەى بۆ سەرانى هەلپەرستى حزبى شیوعى دەرکەوت کە ئەم باڵە ( کۆڕى تێکۆشان لە پێناو چاکسازى حزبى شیوعى کوردستان ) دەسبەردارى هەڵوێستى خۆیان نابن لە پێداچوونەوە بە سیاسەتى حزبەکە دا و کاراکردنى چاودێرى دارایى ناوەندى و سزادانى مەلەفداران و پاککردنەوەى ڕیزەکانى حزب لێیان کە تا ئەهات هاوڕێیانى ڕێکخستنەکانمان زیاتر لێ کۆ ئەبوونەوە بۆیە بیریان لە گەلەکۆمەى چەکدارى کردەوە تا لە بارەگاکان دەرمان بکەن ، ئەویش بە هەڵە تێگەیاندنى هاوڕێیان لە دەربەندیخان و هەڵەبجە و ڕانیە و ئەو شوێنانەى چەکداریان لێى هەبوو گوایە ( کۆمەڵێک بە پشتیوانى لایەنێکى دەسەڵات ئەیانەوێت بارەگاى حزب داگیر بکەن ) ، بۆیە ئێمە وامان بە باش زانى خۆمان لەو شەڕى لابەلایە لابدەین تا نەهێڵین بە پیلانى سەرانى حزبەکە هاوڕێیانمان دەستیان بە خوێنى یەکتر سوور بێت و ناچار بارەگاکانمان بۆیان جێهێشت و نووسینگەیەکى تایبەت بە خۆمان دانا و لەوێوە هەر بە ناوى کۆڕى تێکۆشان لە پێناوى چاکسازى حزبى شیوعى کوردستان پەرەمان بە کارەکانمان دا و بڵاو کراوەى تایبەت بە خۆشمان دەرچواند و سەرانى حزبى شیوعیش لە درۆ و بوختان بۆ ناوزڕاندنمان یەک ساتێک خافڵ نەبوون .\nئێمە ئومێد بڕاو بووین لە بەخۆداچوونەوە و خۆنوێکردنەوەى حزبەکە و ئاستەنگى دروست کردن لە بەردەم هەموو هەوڵێک بە ئاراستەى پێشخستن و گیان وەبەر هێًنانەوەى حزبەکە و زیندوو کردنەوەى بگیرێتە بەر بۆیە لە 2 7 2004 دا لە لایەن لیژنەى ئامادەکارییەوە بە مەبەستى دامەزراندنى حزبى شیوعى کوردستان – باشور بەیانى ڕۆژنامەوانى ڕاگەیەنرا کە ئەمە دەقەکەیەتى :\nساڵێک لەمەوبەر چەندین هاوڕێ و کادیرى بە ئەمەکى حزب لە پێناوى بەرز ڕاگرتنى ئاڵاى حزب و پاراستنى مێژووى پڕ سەروەرى شیوعییەکان ، لە هەڵوێستێکى مەبدەئیانەدا دەستیان خستە سەر کەموکوڕییە سیاسى و فیکرى و تەنزیمییەکان لە ڕیزەکانى حزب و دەرکردنى لەو قەیران و ئاستەنگییانەى دووچارى هاتووە ، بەڵام لە وەڵامى ئەم هەڵوێستەدا گیانى بیرۆکراتیەتى دەستەیەکى بڕیاردەرى ناو سەرکردایەتى سەرکوتێکى حزبى تەسکى گرتە بەر و قایل نەبوون بە ڕێگەیەکى دیموکراتى و بە کۆششى هەمە لایەنە بە پێشوازى ئەو تەنگژانەوە بچن و بۆ ئەمەش دەستیان دایە پڕوپاگەندە و چەواشەکارى دەرهەق بە هاوڕێیانى کۆڕى تێکۆشان کە لە پێناوى چاکسازى حزبى شیوعى کوردستاندا تێدەکۆشان .\nدواى تاقیکردنەوەى هەموو ڕێگاکانى گفتوگۆ و گوێگرتن لە دڵسۆزانى حزب ، دەرکەوت دەستەى بڕیاردەرى سەرکردایەتى دەیانەوێ بەڕە لە ژێر پێى ئەو هاوڕێیانەدا ڕابکێشن و تووشى سارد بوونەوەیان بکەن ئەمەش بە ڕاشکاوى لە کۆنگرەى سێهەمى ئەو تاقمە و ئاکامەکانى دا دیارە و لە دواى ئەوەشەوە لە سەر ڕێگەى نامەبدەئى خۆیان بەردەوامن و دەیانەوێ ئەسپى لەڕى خۆیان لە مەیدانى تۆزاویدا تاو بدەن و مەبەستیان نییە حزب لەو قەیرانانە دەرباز بکەن چونکە ئەمە لە بەرژەوەندى خودى خۆیاندا نییە ، بۆیە لە دوا کۆبوونەوەى ئەمجارەدا لە 2 7 2004 بە کۆدەنگى سەرجەم هاوڕێیان بڕیار درا لیژنەیەکى ئامادەکارى پێک بهێنرێت لە پێناوى بنیاتنانەوەى حزبى شیوعى کوردستان بە شێوازێکى نوێ تر و پوختە تر .\nحزبى شیوعى کوردستان – باشور دەبێتە سەکۆى هەموو شیوعیەکان و چەپەکانى کوردستان ، داوا لە سەرجەم هاوڕێیانى دڵسۆز و کەسان و گروپى چەپ و پێشکەوتووخواز دەکەین بە هەماهەنگى لە پێناوى ئەو ئامانجە پیرۆزەدا تێبکۆشین تا چیتر ڕێگە نەدرێ سازشکارى بە مەسەلە پیرۆزەکانەوە بکرێت .\nسەرکەوتن بۆ ڕاستییە\nشەکاوە بێت ئاڵاى مارکسیزم لینینیزم\nلیژنەى ئامادەکارى حزبى شیوعى کوردستان\nسووربوونى هاوڕێیانى کۆڕى تێکۆشان لە سەر هەڵوێستى خۆیان و ڕاگەیاندنى حزبى شیوعى کوردستان – باشور و دەرچواندنى ڕۆژنامەیەک بە ناوى ( کۆڕى تێکۆشان ) ەوە و چالاکى بەردەوام و پەیوەندى گرتن لە گەڵ لایەن و گروپ و کەسایەتییە چەپ و پێشکەوتووخوازەکان و پێشڕەوایەتیى ناڕەزایەتییە جەماوەرییەکان و تێکۆشانى مەیدانى لە پێناو دەستەبەرکردنى مافە خزمەتگوزارییەکانى هاووڵاتییان ، سەرانى حشکع ى ناچار کرد ڕایەڵەیەکمان لە گەڵ دا بهێڵنەوە بۆ ووتووێژ و گفتوگۆ بەڵام هەموو دەستەکانیان ئاشکرا و دیار بوو کە بە سیاسەتى ( پەرت کە و زاڵ بە ) ڕەفتاریان ئەکرد و ئەیانویست هاوڕێکان لە یەک جیا بکەنەوە تا بەم شێوەیە هەوڵى هێز لەبەر بڕینیان بدەن و لاوازیان بکەن ، هاوڕێیانى کۆڕى تێکۆشان وێڕاى پیلانە نەگریس و ئاشکراکانى سەرانى حشکع دەرگاى گفتوگۆیان دانەخست و هەر کاتێک ئەوان داوایان کردبێ ئێمە بێ دوودڵى پێشوازیمان لێ کردوون تا درۆ شاخدارەکانیان پووچەڵ بکەینەوە کە گوایە ئێمە بۆ دژایەتى حشکع دروست کراوین ، ساختەکارى هەوڵەکانى ئەوان هێندە ئاشکرا بوو لە هەمان کات دا ئێمەش هێندە بە ووریاییەوە مامەڵەمان ئەکرد تا وەرەقەى قومار کردنیان لە دەست دا بدڕێنین .\nدواى چەندین دانیشتنى یەک بە دواى یەک و نەگەییشتن بە هیچ ئەنجامێک کە ئێمە جگە لە پێ داگرتن لە بەخۆداچوونەوە و پێداچوونەوەى سیاسەتى حزب و سزادانى مەلەفدارە جاسوسەکان هیچ خواستێکى تەعجیزیمان نەبوو ، ئەوان کۆبوونەوەکانیان ئەدایە دەم یەک و سەرقاڵى فێڵ و پیلانگێڕى بوون ، بۆیە ئێمەش لاى خۆمانەوە بڕیارمان دا ئیتر بۆ لەمەودوا بە هیچ جۆرێک لەگەڵیان دا دانەنیشین و هەموو دەرگاکانى گفتوگۆیان لێ دابخەین ، بەڵام ئەوان دەستبەردارى هەوڵە نەزۆکەکانى خۆیان نەبوون و داواى دانیشتن و ووتووێژیان کردەوە و ئەیانویست ئێمە تووشى هەڵوێستێکى ئیحراج بکەن ! ئێمە ئەمجارەشیان بە ووریاییەوە وەڵاممان دانەوە و بۆ ئەوەى ترش و خوێ بە درۆ و دەلەسەکانیانەوە نەکەن پێمان ڕاگەیاندن کە ئێمە بە دڵپاکى تائێستا ڕەفتارمان کردووە و ئێوەش بە فرت و فێڵن لە گەڵمان دا بۆیە ئەمجارەیان مەرجى دانیشتنمان ئەوەیە کە بە نووسراوى ڕەسمى مەکتەبى سیاسى داوا بکەن تا پێًکەوە دانیشین ، بەمە ئەوان کەوتنە هەڵوێستێکى ئیحراجەوە و ملیان دا بۆ داواکەمان ، بەڵام ئەو کەسەى نامەکەیان پێدا ڕەوان کردبوو داوایان لێ کردبوو کە نامەکەمان پیشان بدات بیخوێنینەوە بەڵام نەیداتە دەستمان ، ئەمە یەکێکە لە مەهزەلەکانى شێوازى گفتوگۆکانى سەرانى حشکع ! ئەمەشمان قبوڵ کرد چونکە دڵسۆزانى مەسەلەکە فشار و ڕێزى خۆیان بەکار هێنا ، لە وەڵام بەو نامەیەى کە ئەمەى خوارەوەیان تێدا نووسیبوو :\nبەڕێز هاوڕێ – هیوا ڕەش –\nپێمان باشە بەیەکەوە دانیشین و لە کوێ و کێ دێت ئێمە ئامادەین - - - - - ، بە نامەیەکى ڕەسمى بە هەمان ڕێگەدا بەم شێوەیە وەڵاممان بۆ ناردنەوە و ئامادەیى خۆمان بۆ داواکەیان پیشان دا :\nحزبى شیوعى کوردستان – باشور\nژمارە : تایبەت\nبەروار : 25 8 2004\nبەڕێز هاوڕێیانى م . س حشکع\nلە ڕێگاى هاوڕێ هیوا وە ناوەڕۆکى نامەکەتانمان پێگەییشت . . پێمان خۆشە ئاگادار بن کە ئێمە لە گەڵ مەبدەئى حیوارداین لە گەڵ ئەوەى نامەکە بە شەخسى ئاراستە کراوە . . ئێمە ئێستا وەک کۆمیتەى ئامادەکارى حزبى شیوعى کوردستان – باشور کار دەکەین ، ئامادەین شاندى خۆمان بنێرین بۆ دیالۆگ و هەروەها پێمان باشە هەوڵ بدرێت بە تایبەتى هاوڕێ مەلا حەسەن ئامادە بێ لە نێواندا .\nلەگەڵ ڕێز دا\nمۆر و ئیمزا\nبە ناردنەوەى وەڵامەکەمان ئەوان بۆ ژوان و شوێنى دانیشتنەکە ئێمەیان سەرپشک کرد ، ئێمەش بۆ ڕێز گرتن لەو هەڵوێستەیان بڕیارمان دا ئێمە بچین بۆ لاى ئەوان و سەردانى بارەگاى محەلى سلێمانى بکەین و لە کات و ڕۆژى دیارى کراودا لە لایان ئامادە بین ئەوانیش پێشنیارەکەى ئێمەیان پێ خۆش بوو ، ڕاستە ئێمە ئەوپەڕى ڕەسمیاتمان دابوو بە شێوازى گفتوگۆ و دانیشتن لە گەڵ سەرکردایەتى حشکع بەڵام لە ناوەڕۆک دا هەر چاوەڕوانى وەڵام و هەڵوێستى ئەرێنى ئەوان بووین تا بە هەموو لایەک کارێک بکەین حزب لە قەیرانەکانى دەرباز بکەین ، دواى ئەوەى نامەکەى م . س ى حشکع مان خوێندەوە بێ ئەوەى بدرێتە دەست خۆمان و وەڵاممان دایەوە و شوێن و کاتى کۆبوونەوەمان لە گەڵیان دا دیارى کرد کە کاتژمێر 10 ى سەر لەبەیانى ڕۆژى 30 9 2004 لە بارەگاى محەلى سلێمانى لە گەڕەکى عەقارى چاومان پێیان بکەوێت ، ئەوان ڕەزامەند بوون بە پێشنیارەکەمان و بە هەڵوێستێکى دڵسۆزانەى ئێمەیان لە قەڵەم دا بۆ کردنەوەى ئەو گرێ کوێرانەى تا ئێستا لەمپەر بوونە لە ڕێگەى ووتووێژەکان ، ئەمە هەروا بە گەرم و گوڕَى نەمایەوە و وەڵامیان بۆ ناردینەوە کە کۆبوونەوەکە دوا بخرێت تا دووبارە وەڵاممان لێ ئەگێڕنەوە گوایە کۆبوونەوەیان هاتۆتە پێشێ و ئەچن بۆ شەقلاوە بۆ ئەو کۆبوونەوەیەى خۆیان ئیدیعایان ئەکرد ، بەڵام ئەمە خۆدزینەوە و ڕاکردن بوو لە مەسەلەکە : 1 – ڕاستگۆیى و بە گەرمى ئامادەبوونى بێ مەرجمان لە لایەن ئەوانەوە لە جیاتى ڕێز گرتن لەو هەڵوێستەمان بە خاڵى لاواز دانرا . 2 – بیروڕاى جیاى نێوان سەرکردایەتى حشکع لە بەرامبەر ئێمەدا هەبوو ، لایەنى دژمان بە هێزتر بوون لەوانەى ئەیانویست چارەسەرییەک لە گەڵ ئێمەدا بدۆزنەوە بۆ خزمەتى زیاترى حزب .\nئێمە ئیشوکارى خۆمان نەوەستاند و لە سەر داواى ئەبو کاروان دانیشتنێک لە نێوان هەردووکمان لە ئوتێلى ئەبو سەنا دا کرا ، دانیشتنەکە تێکەڵەیەک بوو لە برادەرى و هاوڕێیەتى و نەمزانى ئەو تا چەند سەڵاحیەتى بڕیاردانى هەبوو بەڵام سەبارەت بە خۆم هاوڕێیان سەرپشکیان کردبووم ، دواى موناقەشەیەکى تێروتەسەل بەوە کۆتایى هات کە ئێمە بە بێ پۆست و پلە و پایە ، بە بێ قەید و مەرج و بە دەرکردنى بەیانێکى هاوبەشى هەردوولا کە ڕەخنە و لۆمەى تێدا بێت بەرامبەر بە ئێمە و لە هەمان کاتیش دا بەڵێنى حشکع ڕابگەیەنرێت تێیدا بەوەى کار بۆ بەستنى کۆنگرەیەکى بنکە فراوانى نەوعى بکرێت بۆ کۆکردنەوەى ووزە و تواناکانى حزب و سەر لەنوێ داڕشتنەوەى سیاسەتى حزب و دیارى کردنى هێڵە گشتییەکان ، هەتا بەدەم گاڵتەوە بە ئەبوکاروانم ووت ئەوە بکەن ( عفو ) ش دەرنەکەن ئێمە تەسلیم ئەبینەوە ، ئەمەش چووە ناو ئەرشیفى ئەو چەندین دانیشتن و یەکتر بینین و ووتووێژ و گفتوگۆیانەى سەرانى حشکع لێى بەترس و دوودڵ بوون !\nلە پاییزێکى درەنگى بەرە و زستان و دواڕۆژەکانى دوامانگى ساڵى 2004 دا لە وەڵامى ئەو کۆبوونەوە ڕەسمییەى کە بە نامە گۆڕینەوەى نێوانمان لە ساز کردنى دا بووین سەرکردایەتى حشکع دەمەزەردیان کردەوە کە نزیکەى 4 مانگ بوو خۆیان لێ شاردبووەوە و داواى دانیشتنیان لە گەڵمان دا کردەوە و بۆ ئەم مەبەستە ئەمجارەیان ئەوان شوێن و کاتیان بە بێ پرسى ئێمە دەست نیشان کرد و ئێمەش وەڵاممان بۆ ڕەوانە کردنەوە .


ئەم دوو دەیەی دوایی تەنھا دەیەی دروستبوون و ھاتنەکایەی سۆشیال میدیا نەبوو، بەڵکو دەیەی بەجێھێشتنی کاریگەرییە گەورەکانی ئەم میدیایەش بوو لەسەر ژمارەیەکی زۆر لە ڕووداوە گرنگەکانی جیھان. کاتێک فەیسبوک لە ساڵی 2004 دا دروستبوو، سەرەتا وەک ڕووداو و داهێنانێکی تەکنیکیی دەرکەوت، بەڵام لەگەشەکردنی خۆیدا ھەم بوو بە یەکێک لە کۆمپانیا ھەرە گەورەکانی جیھان و ھەم بە پلاتفۆرمێک بۆ سەدان ملیۆن مرۆڤ لە جیھاندا. بەدوای فەیسبوکدا ھاتنی تویتەر و ئینستەگرام و سناپچات و تیکتۆک و ئەوانیتر، فەزای پەیوەندییە کۆمەڵایەتیی و فەرهەنگیی و سیاسییەکانی سەدەی بیستویەکیان ئاڵۆزتر و ھەمەجۆرتر کرد.\nلە ھیچ شوێنێکدا پەیوەندیی نێوان ئەم میدیا کۆمەڵایەتییە تازانە و ڕوداوە سیاسییە گەورەکان بەو ڕاستەوخۆییە دیار نییە وەک لە دۆخی بەھاری عەرەبیی لە ساڵی 2011 و لە سەردەمی سەرۆکایەتیی دۆناڵد ترامپدا لە ئەمریکا. بەھاری عەرەبیی بەوە ناسراوە کە بەھارێکی بێپارتی سیاسیی تەقلیدیی و بێئامادەگیی ئایدیۆلۆژیا گەورەکانی جیھانی عەرەبیی و بێسەرکردەی سیاسیی بوو. بەڵام بەھارێک بوو ڕێکخەرەکانی، دروشمەکانی، چالاکوانە سەرەکییەکانی، تەعبیرکردن لە توڕەبوونەکانی، وێنە و ڕەمزەکانی، بەشی ھەرە زۆریان، لەناو سۆشیال میدیادا دروستبوون و لەناو سۆشیال میدیاوە بە جیھاندا بڵاوبوونەوە. بە مانایەک لە ماناکان بەھاری عەرەبیی، بەھاری گواستنەوەی دونیای ڤێرتوێل(مجازی) و گریمانکراو بوو بۆ ناو دونیای واقیع و، ئامادەگیی و خۆسەپاندنی فەزای دیجیتاڵیی بوو لە مێژوو.\nدۆناڵد ترامپی سەرۆکی ئەمریکاش یەکەمین سیاسیی مێژووە کە سۆشیال میدیا جومگەیەکی سەرەکیی هەڵمەتی هەڵبژاردنەکەی و دیاردەیەکی گرنگی حوکمڕانیی و سەرۆکایەتییەکەی بوو لە چوار ساڵی ڕابردوودا. ئەم پیاوە بەدرێژایی ماوەی سەرۆکایەتییەکەی ڕۆژانە لانیکەم 18 تویتی نووسیوە و بە جیھاندا بڵاویکردۆتەوە، کە بەسەریەکەوە زیاد لە 25000 تویتە. لەسەرەتای سەرۆکایەتییەکەیدا ڕۆژانە نزیکەی 9 تویتی ناردوە، بەڵام لە مانگی ئۆکتۆبەری ساڵی 2019دا ئەم ژمارەیە بەرزدەبێتەوە بۆ 271 تویت لەیەک ھەفتەدا.\nپێگەی ترامپ لەسەر تویتەر بەشێکی جەوھەریی و سەرەکیی سەرۆکایەتییکردنەکەی ئەو بوو. ترامپ بەشێکی گەورەی ململانێ و جەنگە بازرگانییەکەی لەگەڵ چیندا لەڕێگای تویتەرەوە ئەنجامدا. ھەروەھا لەڕێگای تویتەرەوە ھەڕەشەی ئەوەی کرد ھەموو سنووری ئەمریکا لەگەڵ مەکسیکدا دادەخات. ھەر لە تویتێکیشەوە دانی بە مافی ئیسرائیلدا نا کە بەرزاییەکانی جۆلان، لە خاکی سوریا دابڕێنێت و بیکات بە خاکی خۆی و ئەمریکاش بەمەش ڕازییە. لە پەیوەندیشیدا بە کوردستانەوە دۆناڵد ترامپ ھەر بە تویت بڕیاری کشانەوەی ھێزەکانی ئەمریکای لە کوردستانی ڕۆژئاوا، دا. وەک نیویۆرک تایمز نیشانیداوە نیوەی تویتەکانی ترامپ ھێرش بووە بۆ سەر ئەو کەس و شتانەی حەزی پێیان نەبووە. ترامپ بەیانیان کە لە خەو ھەستاوە، ڕاستەوخۆ سەیری کەناڵی فۆکس نیوزی کردوە و دوای ئەوە تویتی نووسیوە. سیاسەتی ڕۆژانەی سەرۆکی بەھێزترین وڵاتی جیھان بە ناردنی تویتێک دەستیپێکردوە. تویتەکانیشی خاڵی نەبووە لە ھەڵەی ڕێزمانی و ھەڵەی ئیملا و ڕێنوس و درۆ. بەپێی راپۆرتێکی واشینگتن پۆست ترامپ لەماوەی تەمەنی سیاسیی خۆیدا زیاد لە 22000 زانیاری هەڵە و درۆی بڵاوکردۆتەوە.\nلەدوای ھێرشەکەی خۆپیشاندەران و ھەوادارانی دۆناڵد ترامپیشەوە بۆسەر کۆنگرێسی ئەمریکی، پێگە گەورەکانی سۆشیال میدیا لەوێنەی تویتەر و فەیسبوک و ئینستەگرام و سنەپچات، بڕیاریاندا پێگەکانی ترامپ دابخەن و ئەم ئامرازە گرنگەی پەیوەندییکردن و سیاسەتکردن لە ترامپ بسێننەوە. ترامپ لەسەر تویتەر 88 ملیۆن فۆڵۆوەری ھەبوو، لەسەر فەیسبوک 35 ملیۆن و لەسەر ئینستەگرامیش 24 ملیۆن. لەسەر یوتیوبیش 2,7 ملیۆن. سەندنەوەی ئەم پێگانە لە ترامپ ئەگەر بۆ کەسانێک مایەی دڵخۆشیی بووبن، چونکە ئیتر ئەو توانایە لە ترامپ دەسێندرێتەوە درۆکان و تیۆرییە پیلانگێڕەکانی بە ناو ھەوادارەکانی و بە جیھاندا بڵاوبکاتەوە، بۆ زۆر کەسی تر نیشانەی نیگەرانیی بوو. چونکە ئەم کارە نیشانیدا چۆن کۆمپانیایەک لەڕێگای پەنجەنان بە دوگمەیەکدا، یان بە کلیککردنێک، دەتوانێت تەنانەت سەرۆکی ئەمریکاش لە توانای پەیوەندییکردن ڕوت و قوت بکاتەوە. ئەمەش یەکێکە لە کێشە ھەرە سەرەکیی و بنەڕەتییەکانی سۆشیال میدیا لە دونیای ئەمڕۆدا. کێشەی دروستبوونی کۆمەڵێک کۆمپانیا بە دەسەڵاتێکی ھێجگار گەورەوە لەدەرەوەی چاودێریکردن و کۆنترۆڵکردندا. گەرچی کۆنترۆڵکردن و ڕێگەگرتن لە پروپاگەندەی ڕەگەزپەرستیی کارێکی دروست و پێویستە، بەڵام بەبۆچوونی ئێمە بڕیاری داخستنی پێگەی قسەکردنی کەسێک، بڕیارێکە نابێت ئیدارەی ئەم یان ئەو کۆمپانیا بەتەنها بیدات، بەڵکو پێویستە بیر لە میکانیزمێکی یاسایی و چارەسەرێکی نوێی نێونەتەوەیی بۆ کۆنترۆڵی ئەم دەزگایانەش بکرێتەوە. لە ئێستادا چەند کۆمپانیایەک، کە زۆرینەیان لە ئەمریکان، ئەو ڕۆڵەی داوەر و دەسەڵاتە جیهانییە دەبینن و بڕیار لەسەر ئەوە دەدەن، کێ بتوانێت قسەبکات و کێش نەتوانێت. واتە یەکێک لە بەھا ھەرە سەرەکیی و بنەڕەتییەکانی سیستەمی دیموکراسیی، کە مافی قسەکردن و ڕادەربڕینی ئازادە، کەوتۆتە ژێر ڕەحمەتی چەند کۆمپانیایەک و، ژمارەیەک بەڕێوەبەر و مانێجەر بڕیاری لەسەر دەدەن.\nوەک وتمان مەسەلەی گرنگیی و کاریگەریی میدیای تۆڕە کۆمەڵایەتییەکان تەنھا لە دۆخی یاخیبوونەکانی بەھاری و عەرەبیی و سەرۆکایەتی دۆناڵد ترامپ لە ئەمریکادا بەرجەستە نییە، بەشێکی زۆر لەو ئەدەبیاتە ئەکادیمییە زۆرەی لەم ساڵانەی دواییدا بەرھەمھاتون، ھەموویان پێ لەسەر ڕۆڵی گرنگی میدیای کۆمەڵایەتیی لە ژیانی کۆمەڵگاکانی ئەمڕۆدا دادەگرن. گرێدانی شۆڕش و یاخبوونە جیاوازەکانی جیھان، ناڕەزاییدەربڕینەکان، ئیشکردنی دەسەڵات و دژەدەسەڵات، کاری دەوڵەت و پۆلیس، سانسۆر و چاودێریکردن و کۆنترۆڵکردن، ھەموویان بە توندی بە ئامادەگیی و ئیشکردنی میدیای کۆمەڵایەتییەوە گرێدراون. وەکچۆن فۆرمی نوێی سانسۆرکردن و بێدەنگکردنی تازە و کۆنترۆڵکردنی گەورە دروستبووە، ئاواش فۆرمی تازەی کاری سیاسیی و چالاکوانی کۆمەڵایەتیی و ناڕەزاییدەربڕین ھاتونەتەکایەوە. بەشێکی گرنگی کاری سیاسەت خۆشی بووە بە ”سیاسەتی ئۆنلاین“ و فۆرمێکی نوێی چالاکوانبوونیش دروستبووە کە بە ”ئەکتیڤیسمی ئۆنلاین“ ناسراوە.\nمیدیای کۆمەڵایەتیی لەسەرێکەوە ھەم تواناکانی دەوڵەت و دەسەڵاتی لە کۆنترۆڵکردنی کۆمەڵایەتییدا گەورەکردوە، ھەم ئەگەری خۆڕێکخستن و ئەنجامدانی کاری یاخیبوون و ناڕەزاییدەربڕینیش. ھێز و دژەھێز ھەردووکیان لەناو ئەو میدیایەدا ئامادەن و خودی میدیاکە خۆشی ھەڵگری لۆژیکی ئەم دیالێکتیکی ھێز و دژەھێزەیە. خاڵێک گرنگە جەغتی لێبکەین ئەوەیە کە سۆشیال میدیا نە لە بۆشاییدا کاردەکات، نەخۆشی ئامرازێکی بێلایەنە کە ئەگەر و توانای نووسین و تەعبیرکردن و خۆنمایشکردن و خۆڕێکخستن و ناڕەزاییدەربڕین و دروستکردنی پەیوەندیی بە خەڵک ببەخشێت، بەڵکو ڕوبەرێکی دیجیتاڵییە ھەمیشە چەندان بونیادی دەسەڵات لە پشتییەوە ئامادەیە و کاردەکات. لە دەسەڵاتی کۆمپانیاکانەوە بیگرە بۆ دەسەڵاتی دەوڵەت و دەسەڵاتی ئەو لایەنانەی توانای سانسۆرکردن و داخستن و خاوکردنەوەی ئیشکردنی ئەم میدیایەیان لەبەردەستدایە. بەدیوێکی دیکەدا میدیای کۆمەڵایەتیی وەکچۆن ئەگەری دروستبوونی فۆرمی تازەی ناڕەزاییدەربڕین و چالاکوانبوونی ئۆنلاین مەیسەردەکات و وادەکات بەشێک لە بونیادە تەقلیدییەکانی ڕێکخستن و جۆشدان پێویست نەبێت، ئاوهاش ئەگەری گۆڕانی ژمارەیەکی گەورەی خەڵکیشی بۆ تەماشەکەرێکی پاسیڤی ڕووداوەکان تێدایە.\nخاڵێکی دیکە کە دەشێت جەغتی لێبکەین ئەوەیە دروستبوونی میدیای کۆمەڵایەتیی دیاردەیەکی دابڕاو و تەکنۆلۆژیی نییە بەتەنھا، بەڵکو بەشێکە لە دروستبوونی فۆرمێکی تازە لە کۆمەڵگا لەسەرتاپای جیھاندا. لەم دوو دەیەی دواییدا فۆرمێکی تازە لە کۆمەڵگا دروستبووە کە پێویستی بە شێوازی تازەی خوێندنەوە و بەرخورد و لێکدانەوە ھەیە. ئەم کۆمەڵگا تازەیە وەکچۆن لە ئەمریکادا دروستبووە ئاواش لە ئێراندا و وەکچۆن لە سوید و ھۆڵەندا و ئەڵمانیادا دروستبووە، ئاواش لە یابان و تورکیا و کوردستاندا. بەدەگمەن نەبێت شوێنێک لە جیھاندا نەماوە میدیای کۆمەڵایەتیی نەیگەیشتبێت و کاریگەریی تیادا بەجێنەھێشتبێت. بێگومان ھەریەکێکیان لەناو بونیاد و پێکھات و ژێرخانی کۆمەڵایەتیی و سیاسیی و فەرھەنگیی تایبەت و جیاوازدا، کە وادەکەن ئەم میدیایە فۆرمی جیاوازیی ئیشکردن و ئامادەبوون و کاریگەربوونی ھەبێت. بەڵام ھەموو جیاوازییەکان ئەو ڕاستییە سادەیە ناگۆڕن ئەو دونیایەی کە میدیای کۆمەڵایەتیی دروستیکردوە، دونیایەکی سەرتاپا نوێیە و بیست ساڵ لەمەوبەر بوونی نەبووە.\nمیدیای کۆمەڵایەتیی مودێلی نوێی لە پەیوەندیی کۆمەڵایەتییش بەرهەمهێناوە. لەدوای سەهەڵدانی کۆرۆنا و قەدەغەکردنی هاتوچۆ و سنوردارکردنی پەیوەندییە کۆمەڵایەتیی و نێودەوڵەتییەکان، سوشیال میدیا وەک پلاتفۆرمێک توانی ئەو بۆشاییە مەترسییدارەی کۆرۆنا دروستیکرد بەشێوەیە دیجیتاڵییەکەی پڕبکاتەوە. ئاپی (Zoom) زووم بوو بە یەکێک لە گرنگترین کەرەستەکانی پەیوەندییگرتنی ڕاستەوخۆ بۆ کۆمپانیا و قوتابخانە و دەزگا و تاکەکانیش لەگەڵ یەکتر. بە بێ سۆشیال میدیا ملیاردەها قوتابی قوتابخانەکان و خوێندکاری زانکۆ و پەیمانگاکان نەیاندەتوانیی بەردەوامیی بە خوێندن بدەن.\nڕاستە سۆشیال میدیا پەیوەندییە گەرمەکانی مرۆڤ لەناو فەزایەکی سارددا پەروەردەدەکات، بەڵام کۆرۆنا هات و بوو بە هۆکارێک بۆ سنووردانان و کوشتنی هەموو پەیوەندییە گەرمەکانی مرۆڤ. تەوقەکردن، باوەشکردن، ماچکردن و کۆبوونەوە و ئاهەنگگێڕان و پرسەگرتن هەر هەمووی کۆتاییان پێهات، یان تەواو سنووردارکران. ئەم پەتایە بوو بە هۆکارێک بۆ مردنی ملیۆنەها کەس و ناشتنیان لە گۆڕی بەکۆمەڵدا. ڕێگەنەدان بە ماڵئاواییکردن لە مردووەکان لەلایەن کەسوکار و هاوڕێیانی قوربانییەکەوە کۆستێکی کۆمەڵایەتیی گەورە بوو. سۆشیال میدیا مۆدێلێکی نوێی لە پرسە و سەرەخۆشییکردن بەرهەمهێنا کە مەرج نییە لەگەڵ هەندێک سروتی ئایینیدا تەبا بێت، بەڵام بەناچاری بوو بە بەشێک لە هەڵسوکەوت و ئاکاری کۆمەڵایەتیی نوێ. بەهەمان شێوە کۆرۆنا لە هەموو چالاکییە رۆشنبیریی و هونەرییەکانی خستین، نە دەتوانین بچین بۆ مۆزەخانەکان و نە بۆمان هەیە سەردانی کتێبخانەکان بکەین، بەو شێوەیە کۆڕ و کۆنسێرت و چالاکیی دیجیتاڵی نوێ سەریانهەڵدا و بوون بە مۆدێلێکی ئەلتەرناتیڤ بۆ چالاکیی هونەریی و فیکرییە تەقلیدییەکان. هەندێ لە مۆزەخانەکان نماییشی کارەکانیان بە دیجیتاڵی لەسەر دیوارەکانی دەرەوەی بیناکانیان دەکرد ،وەک تەحەدایەک بۆ کۆرۆنا کە ڕێگەی چوونەژووەرەی بینەرانی بۆ ناو مۆزەخانەکان گرتبوو.\nسۆشیال میدیا فەزایەکی نوێشی بۆ پەیوەندیی دروستکردوە کە پێشتر بوونی نەبووە، فەزایەک تیایدا کەسەکان و گروپەکان دەردەکەون، قسەدەکەن، ڕادەگۆڕنەوە، توڕەدەبن، جنێودەدەن، گروپ و شوناسی نوێ دروستدەکەن، ھتد. ئەم میدیا نوێیە فۆرمی تازەی دەرکەوتن و قسەکردن و نمایشکردن و کۆبوونەوە و پێکەوەبوونی کۆمەڵایەتیی و دیجیتاڵی مەیسەردەکات، کە مەرج نییە ھەموومان بەدڵمان بێت. پێگەکانی سۆشیال میدیا چەندە ھەلی لێکتێگەیشتن و گەیشتنی مرۆڤەکانی بەیەکتری زیادکردوە، هێندەش ئەگەری پەروەردەکردنی بوغز و ڕق و توندوتیژیی ڕەمزیی گەورە کردووە. لە سۆشیال میدیادا هەموو تاکێک توانای خۆنماییشکردن و دەرکەوتنی هەیە و دەتوانێت ببێت بە خاوەن دەنگ و ڕا، بە باشیی و خراپیی، بە هەڵە و ڕاستیی ئەو ڕایانەوە کە دەریاندەبڕێت.\nیەکێکی تر لە ئاکارەکانی ئەم فەزا تازەیە کە سۆشیال میدیا دروستیدەکات ئەوەیە ئەم فەزایە دەتوانێت لە ساتێکدا ببێت بە فەزایەکی سیاسیی، بە فەزایەکی مەعریفیی و ھونەریی، بە فەزای ڕاگۆڕینەوە و دیالۆگ، وەکچۆن بە فەزایەک بۆ کات بەسەربردن و پێکەنین و پرسەگرتنیش.\nڕەوشی میدیا و پیشەی رۆژنامەگەریی لە هەرێمی کوردستاندا هیچ کاتێک باش نەبووە، بەڵام ساڵی 2020 یەکێکە لە ساڵە هەرە خراپەکانی ژینگەی میدیایی لە مێژووی هەرێمەکەدا. لە دونیای ئێمەشدا سوشیال میدیا ڕۆڵێکی کاریگەری لە گۆڕان و دەستکاریکردنی پەیوەندییە کۆمەڵایەتییەکاندا گێڕاوە. ئەم تۆڕە کۆمەڵایەتییانە وەک لە ئەزموونی زۆربەی وڵاتە نادیموکراسییەکاندا دەیبینین، لە هەرێمی کوردستانیش توانیویانە ببن بە هەڕەشەیەک بۆ سیستەمە سیاسییەکە. بەڵام هەر کاتێک سۆشیال میدیا مەترسیی بۆ دەسەڵاتی نوخبە سیاسییەکان گەورە بووبێت، خەتی ئینتەرنێتیان وەک کارەبا لە کۆی شارەکە یان وڵاتەکە بڕیوە و کۆتاییان بەو فۆرم و شێوازی پەیوەندیی و پێکەوەبوونانە ھێناوە کە ئەوان وەک مەترسیی سەیریانکردوە.


فیستیڤاڵی نێودەوڵەتی كوردستان بۆ فیلم دەستپێدەكات..\n" شاخەوان مستەفا: لە 46 فیلمی فیستیڤاڵ، 35 فیلم لە پێشبڕكێ دادەبن"\nئامادەكارییەكان بۆ (فیستیڤاڵی نێودەوڵەتی كوردستان بۆ فیلم) لەهەموو بەشەكانی بەڕێوەبردنی فیستیڤاڵ كۆتایی هات و هەروەك بڕیاریشە لەرۆژانی 26 تا 30 ئەم مانگە لە هۆڵەكانی (ئیمپایەر سینەما)ی هەولێری پایتەخت بەڕێوە دەچێت.\nلە چوارچێوەی ئەو ئامادەكارییانەی كە ماوەی زیاتر لە چوار مانگە لەرێگەی بەش و لیژنەی جیاجیاوە بۆ بەڕێوەچوونی (فیستیڤاڵی نێودەوڵەتی كوردستان بۆ فیلم) بەڕێوەدەچێت، ئێستا كارەكانی ئەو لیژنەو بەشانە كۆتاییان پێهاتووەو هەروەك (شاخەوان مستەفا) بەڕێوەبەری فیستیڤاڵیش دەڵێت: كارەكانی ئامادەكردنی فیستیڤاڵ لەسەرجەم بەشەكان كۆتایی پێهاتووەو ئێستا ئامادەباشن بۆ سازدانی ئەو فیستیڤاڵە لەكاتی دیاریكراوی خۆیدا.\nلەلێدوانێكدا، بەڕێوەبەری فیستیڤاڵ ئەوەشی ئاشكرا كرد كە : كۆی ئەو فیلمانەی بەشداری فیستیڤاڵ دەكەن بریتیین لە 46 فیلم لەهەموو بەشەكانی (درێژ و كورت و ئەنیمەیشن و دیكۆمێنتاری) لەناو ئەو فیلمانەشدا 35 فیلم دەچنە بەشی پێشبڕكێی فیستیڤاڵ و 11 فیلمیش لەبەشی نمایشی فیستیڤاڵ دان.\nبەپێی زانیارییەكانیش میوانێكی زۆر لە ناوخۆ و دەرەوەی هەرێمی كوردستان میوانی فیستیڤاڵن و بەشێكی ئەو میوانانەش سینەماكار و هونەرمەندە دیارەكانی بواری هونەری سینەمای كوردین.\n(فیستیڤاڵی نێودەوڵەتی كوردستان بۆ فیلم) بە دروشمی (بەرەو ریفراندۆم و سەربەخۆیی) ماوەی پێنج رۆژ لە پایتەختی هەرێمی كوردستان بەڕێوە دەچێت. وا بڕیاریشە دەستپێكی فیستیڤاڵ بە فیلمی (ئاڵای بێ وڵات)ی دەرهێنەری ناوداری كورد (بەهمەنی قوبادی) بكرێتەوە.\nکۆی سه‌ردان: 16877067


بەڕێوەبەری پەروەردەی رۆژئاوای سلێمانی ڕایگەیاند، تەمەننا دەكەن دوای دابەشكردنی موچەی مانگی ئەیلول، مامۆستایان دەوام بكەنەوە، بەڵام ئەگەر دەوامیش دەست پێنەكات، هیچ بڕیارێك نییە بۆ سزادانیان، بەڵكو تەنها بەڕاپۆرتێك بۆ بەڕێوەبەرایەتی گشتی پەروەردەی بەرز دەكەنەوە و دەبێت وەزارەت بڕیار بدات.\nبەكر محەمەد، بەڕێوەبەری پەروەردەی رۆژئاوای سلێمانی (15ی تشرینی یەكەمی 2020) لەلێدوانێكى تایبەتدا بە ناس کوردى راگەیاند "ئێستا فەرمانبەرانی ژمێریاری سەرقاڵی ئامادەكارین بۆ لیستی موچە، بەڵام بەهۆی وردەكاری زۆری لیستەكەوە گومانیان هەیە رۆژی شەممە بتوانن مووچەی مانگی نۆ لەكاتی خۆیدا تەواو بكەن، لەبەرئەوەی ژمارەی مامۆستا و فەرمانبەران زۆرن".\n(14ى تشرینى یەکەمى 2020) وەزارەتى دارایى و ئابورى حکومەتى هەرێم لیستى دابەشکردنى موچەى مانگى ئەیلوولى 2020ى بڵاوکردەوە و بە گوێرەى ڕیزبەندى لیستەکە (17ى تشرینى یەکەمى 2020) موچەى وەزارەتى پەروەردە دابەش دەکرێت.\nبەكر محەمەد روونیكردەوە، دوای دابەشكردنی مووچەش ئیلتیزام بەبڕیارەكانی وەزارەتی پەروەردەوە دەكەن و ئاگاداری مامۆستایان دەكەنەوە بۆ دەوامكردن، بەڵام مامۆستایانیش بەتەنها وابەستەی ئەوان نین، بەڵكو رێكخراوی یەكێتی مامۆستایانیش هەیە، پاشان شاری سلێمانیش دۆخێكی تایبەتی هەیە و مامۆستایانیش بەجۆرێك لەجۆرەكان تووڕەن، لەبەرئەوەی مووچەكە بەو شێوەیە رۆیشتووە.\n"تەمەننا دەكەین (18ى تشرینى یەکەمى 2020) دەوام دەست پێبكاتەوە، بەڵام ئەگەر دەستی پێنەكردەوە، ئەوا ئێمە و پەروەردەكانی دیكەش راپۆرتی خۆمان دەدەینە بەڕێوەبەرایەتی گشتی پەروەردە با ئەو كاتە وەزارەت بڕیار بدات" بەڕێوەبەری پەروەردەی رۆژئاوای سلێمانی واى وت.\nڕەتیشیکردەوە هیچ بریارێکیان دابێت بۆ سزادانى مامۆستایان لەکاتى پابەندنەبوونیان بە دەوامەوە.\nوەک خۆپارێزى لە پەتاى کۆرۆنا وەزارەتی پەروەردە بڕیاریدا دەوامی 12ی ئامادەیی و یەک و دووى بنەڕەتى لەنێو خوێندنگەكان بخوێنرێت و قۆناغەکانى تریش بەشێوەى ئەلەکترۆنى.


مەسعود عەبدولخالق: پارتی دەیەوێت لەھەولێر دەرمانبکات\nخاوەنی دەستگای ستاندارد دەڵێت" لەماوەی یەک مانگدا سێ تۆمەتیان دراوەتە پاڵ کە سەرجەمیان تۆمەتی بێ بنەمان‌و سەرجەمیان یەک سەرچاوەیان ھەیە.\nخاوەنی دەستگای ستاندارد مەسعود عبدولخالق بەئاوێنەی ڕاگەیاند: لەماوەی دەست بەکاربونامەوە پانزە تۆمەتمان دراوەتە پاڵ. بەردەوام چوینەتە بەردەم دادگا‌و حاکم. تۆمەتەکان لەجێگەی جیاجیاوە ئاڕستەمان دەکرێن‌و سەرجەمیان یەک ئامانجیان ھەیە: مەبەستیان بێزارکردنی ئێمەیە، دەیانەوێت وازبھێنین بەڵام ئێمە بەردەوام دەبین".\nووتیشی" تۆمەتەکان جۆراوجۆرن‌و جیاوازن. ئەو سێ تۆمەتەی دراوەتە پاڵمان یەکەمیان چەند کەسانێکی سەلەفین لەناو بزوتنەوەی ئیسلامی‌و نزیک لەدەسەڵات بەبیانوی کتێبێک کە دوساڵ پێش ئێستا بڵاوکراوەتەوە. سکاڵای دوەم لەلایەن وەزارتی پێشمەرگەوە بوە گوایە ئێمە ھاوکاری داعشمان کردوە! ھەرچی سکاڵای سێھەمیشە، سکاڵای سەرۆکی ھەرێمەو ھێشتا نەگەشتۆتە دەستمان".\nراشیگەیاند" خەڵکانێک لەدادگا دەزانن ھۆکارەکە سیاسییە، ھەر بۆیە مامەڵەیەکی باشدەکەن‌و زۆربەی زۆریان بێلایەنانە کارەکانیا دەکەن. چەندین پارێزەری خۆبەخش، خۆبەخشانە کارەکانمان بۆ دەکەن‌و کاری پارێزەریمان بۆ دەکەن. تا ئێستا چەندین کەیسی دادگا لەلایەن پارێزەروکانمان یەکلایی بۆتەوەو ئەو تۆمەتانەمان لەسەرنەماوە".\nئاماژەشی بەوەکرد، لەئێستادا لەھەولێر دەستگای ستاندارد بینای نادرێتی بۆ جێبەجێ کردنی کارەکانی. ئەو وتی “خاوەنی ئەو بینایەیان دۆزیبۆوە کە ئێمەی تێدا بوین بەکرێ، ھەڕەشەیان لێکردبو و ئاگاداریان کردبو کە دەرمانبکات. دواجار ئێمەیان لەبیناکە دەرکرد، تا ئێستا لە ھەولێر بینامان نادەنی بۆ کرێ. پارتی دەیەوێت لەھەولێر وازبھێنین‌و دەرمانبکات".\n9/12/2017 11:48:50 AM\nترامپ راپۆرتی ده‌ستێوه‌ردانی روسیا له‌هه‌ڵبژاردنه‌كانی ئه‌مریكا ق\nعەبادی و سەرکردەى لایەنە سیاسییەکانی عێراق لەسەر خۆپیشاندانەکان ک\nوەزارەتی خوێندنی باڵا: خوێندکارانی ناوچە دابڕێندراوەکان لە زانک\nوەزارەتی پەیوەندییەکانی عێراق: هەموو تیمەکانمان لە کاردان بۆ چاکک\nئه‌و بڕیاره چه‌ند به‌عسیه‌كى شۆڤێنى و پارێزگارى كه‌ركوك به‌وه‌كا\nئەردۆغان: پەڕاوی کودەتامان بە یەکجارەکی داخست\nگۆران: ئێمە شارەوشارنەگەڕاین بۆبانگەشەی بارزانی و بونەوەبەسەرۆکی\nترەمپ: قسەلەگەڵ لایەنە براوەکانی عێراق دەکەین


كەیسەكەی سێوان بە كوێ گەیشت؟\nدوای مەرگی سێوان و منداڵەكانی، چەندین كچ و ژنی دیكه سووتان و كوژران، بەڵام ئەو كاردانەوەیەی سووتانی سێوان بەدوای خۆیدا هێنای، بێوێنە بوو، ئەمەش بێ هۆكار نییە.\nدەبێت بوێرین و دڵمان بێت بە راشكاویی ئەو هۆكارانە بخەینەڕوو، كە سێوان لە ئەوانی دیكه جیا دەكاتەوە، بە تایبەت كە مەرگی سێوان هاوكات بوو لەگەڵ تێپەڕبوونی ساڵێك بەسەر سووتانی سەروینی جوانەمەرگ، كە ئەویش ئەوكات، كاردانەوەیەكی زۆری بە دوادا هات، بەڵام كەس نازانێت چارەنووسی كەیسەكەی بە كوێ گەیشت.\nخۆم یەكێك بووم لەو كەسانەی هیوام هەبوو خوێنی سەروین بەهەدەر نەڕوات و كەیسەكەی بە ئەنجامێك بگات، بەڵام نەك هەر كەیسەكە دەنگی نەما، بەڵكو لەوانەیە، زۆر كەس هەر بیریشی نەما بێت.\nلە سەروبەندی كاریگەریی كارەساتی سێوان و منداڵەكانی، ژنی دیكه‌یش كوژران و سووتێنران و مردن و نەیانتوانی كاریگەریی سێوان (بۆ ماوەیەك) لە راگەیاندن و سۆشیال میدیا كاڵبكەنەوە. ئاخر ژمارەی ئەو كچانەی دەسووتێنرێن و دەكوژرێن، هەندێكجار وا دەردەكەوێت (چونكە ئاماری روون نییە) كە لە هەژمار نایەن و لە نێوان (سەروین و سێوان)ێكدا، دەیان ژن و كچی دیكه، بوونەتە قوربانی.\nبەهێزترین هۆكار، وایكرد كەس نەتوانێت چاوپۆشی لەم كارەساتە بكات، ئەوەبوو كە سێوان سەرەڕای ئەوەی لەسەدا نەوەدی جەستەی سووتا بوو، كەچی وەك موعجیزەیه‌ك تا ئەوكاتەی هەموو راستییەكانی دركاند، زیندوو مایەوە، هۆشیارانە داوای سزادانی بكوژی خۆی و منداڵەكانی دەكرد، داوای دەكرد كە (ئەم كەیسە دانەخرێت).\nسێوان وەك ئەوەی لە مەرگەوە گەڕابێتەوە، چیرۆكەكانی گێڕایەوە.\nهۆكارێكی دیكه، هاوسۆزیی سەرۆكی حكومەتی هەرێمی كوردستان بوو. پێش ئەوەی ڕوون ببێتەوە، كە سووتانی سێوان و منداڵەكانی ڕوواوێكی ئاسایی نەبووە، دڵگرانیی خۆیی دەربڕی و ئامادەیی نیشاندا بۆ هەموو هاوكاریەك و زۆر باوكانە داوای لە خەڵك كرد، ئاگایان لەخۆیان بێت.\nپێمان خۆش بێت، یان نا، ئەم جۆرە هەڵوێست و هاوسۆزییانە، كاریگەریی گەورەی دەبێت لەسەر رای گشتی و خەڵكێكی زۆر. دەتوانین بڵێین سەركردەكان دەتوانن كاریگەریی ئەرێنیان هەبێت، لە بنبڕكردن و رێگرییكردن لەو ڕەشەكوژیەی ژنانی كورد. بە پێچەوانەشەوە، بێدەنگی و بێهەڵوێستییان، ئەوەندەی دیكه دەرگا بە رووی كارەساتەكان واڵا دەكات.\nهۆكارێكی دیكه‌ی هاوسۆزیی كۆمەڵگە بەرانبەر كەیسی سێوان بۆ ئەوە دەگەڕێتەوە، كە سێوان خائین نییە. كۆمەڵی كوردستان لەوە دڵنیایە، سێوان گوناحێكی نەبووە. ژنێكی شۆخی گەنج، دایكی سێ منداڵ، بە وەفا بەرانبەر مێردەكەی، حەزی لە كەس نەكردووە، داوای تەڵاقی نەكردووە و لە ماڵی مێردەكەی ماوەتەوە، تا ئەو رۆژەی بووە كۆی زووخاڵ. كەواتە شایستەی ئەوەیە بەرگریی لێ بكرێت.\nئەوەشمان بیربێت، سێوان تەنیا نەبوو، پێش مردنی خۆی سێ منداڵی دەستبەجێ سووتان و بوونە قوربانی.\nكۆمەڵگە بەگشتی قوربانیی خۆش دەوێت، زیاتر یادی شیوەن و كارەساتەكان بە گەرمی دەكاتەوە، نەك سەركەوتن و سەروەرییەكان. دەبێت لەخۆمان بپرسین:\nئەگەر سێوان وێنە پێڕفێكتەكەی كۆمەڵگەی نیشان نەدایە؟\nئەی ئەگەر سێوان ماڵی جێهێشتبووایە؟\nداوای تەڵاقی بكردایە؟\nئەی ئەو سێوانە چی بكات؟\nئەگەر نەیتوانی ئەو هەموو سۆزەی كۆمەڵگە و سەرۆكەكان بهەژێنێت و پێویستی بە یاسا بوو؟\nئەوەی ئەم خاڵانەی سەرەوەی بەهێز كردووە، تەنیا یەك هۆكارە:\nیاسا سەروەر نییە و كۆمەڵگە حیساب بۆ یاسا ناكات و متمانەی پێناكات، هەر بۆیەش سێوان تا دوا هەناسەی هەر داوای دەكرد (ئەم كەیسە دانەخرێت).\nكاتی ئەوە هاتووە بپرسین: كەیسەكەی سێوان بەكوێ گەیشت؟


زنجیرەی شیکردنەوەی لیستە سەرەکییەکانی مایکرۆسۆفت وێرد ٢٠١٣ (لیستی Design) – کەی ئای تی ئێن\nکۆمپیوتەر 22, ئازار 2013\nسەرەتا چوونە ناو لیستى DESIGN زۆر سادەیە و ، وەکارى زۆر جوانى پێدەکرێت، بەڵام خەڵکى زیاتر بەرنامەى تر بەکاردەهێنن بۆ ئەو کارە دیزاینیەی کەدەیکات، بەڵام لە ڕاستیدا ئەم لیستەیە تەواوی پێداویستییەکانمان بۆ جوانکاری کردن لەسەر پەڕە دەخاتە بەردەست و تۆی بەکارهێنەر دەتوانیت لێی سودمەندبیت، فەرموون باب بەیەکەوە بڕۆینە سەر باسی ئەم لستەیەش.\n١_Themes بەکلیک کردن لەسەر دووگمەى Themes ئەوا چەند دیکۆر و ڕووکارێکى زۆر جوان و سەرنج ڕاکێشى تێدایە، بەکلیک کردن لەسەر هەر یەکێکیان ئەوا ڕاستەوخۆ دێتە ناو نووسینەکە.\n٢_ Colors واتە ڕەنگى Theme ەکان بە کلیک کردن لەسەر دووگمەى Colors ئەوا چەند ڕەنگێکى زۆر جوانى تێدایە بۆ نموونە ئەگەر کلیک مان لەسەر ڕەنگە کە کرد ئەوا ڕاستەوخۆ ڕەنگى Themeەکە گۆڕان کارى بە سەر دادێت.\n٣_Fonts بەکلیک کردن لە سەر Fonts ئەوا چەند فۆنتێکى تێدایە بەکلیک کردن لەسەر هەر کامێکیان ئەوا گۆڕانکارى بەسەر Font ەکەى پێشوتردا دێت .\n[image src=”http://img191.imageshack.us/img191/7702/68560374.jpg” width=”600″ height=”150″ lightbox=”yes” align=”center”]\n٤_ Paragraph Spacing واتە بۆ شایی نێوان هەموو نووسینى سەر پەڕەکە بەکلیک کردن لەسەر دووگمەى Paragraph Spacing ئەوا ئەو نووسینانەى نووسیوومانە ئەگەر نێوانى دێڕەکانى زۆر لە یەکتر یەوە دوربێت ئەوا ڕاستەوخۆ بۆمانى چاک دەکاتەوە و لەچەند بەشێک پێکهاتووە کە هەریەکەیان بە شێوەیەک دوورکەوتنەوەی نوسینەکان لەیەکتری ڕێک دەخات.\n٥_Effects واتە کاریگەرى، ئەمەش زیاتر بۆئەوە بەکاردێت کاریگەریەکانى نووسینەکە زیاتر بکات مەبەستى لەوەیە کە بۆ ئەو نووسینەى کە هەمانە بەکلیک کردن لەسەر دووگمەى Effectsئەوا نموونەیەکى تێدایە بە کلیک کردنیان ئەو نووسینەى کەهەمانە گۆڕانکاری تێدادەکات.\n٦_ Set as Default واتە جێگیرکردنی ئەو گۆڕانمارییانەی کە لە بشی دیزایندا دەیکەیت بۆ نمونە چەند گۆڕانکارییەکت کردووە و دەتەوێت ئەمە بۆ هەموو جارێک بەکاربیێت ئەوا بە کلیککردن لەم دوگمەیە گۆڕانکارییەکان جێگیر دەبن!.\n٧_Watermark واتە نووسینى کاڵ(ئاوى) لە پشت نووسینەکانمان بەکلیک کردن لەسەر Watermark ئەوا بۆکسێک مان بۆ دەکرێتەوە چەند نموونەیەکى تێدایە، بۆنموونە یەکێکمان هەڵبژارد ئەوا لەخوارەوەى بۆکسە کە سێ هەڵبژاردەى داوە یەکەمیان پێویستى بە ئینتەرنێتە دووەم دانەشیان گۆڕینى نووسینى پشتى نووسینەکە و چەند گۆڕان کاریەکى تر، ، وە سێیەم هەڵبژاردە پێت دەڵێت Watermark دەسڕیتەوە ئەگەر دەیسڕیتەوە کلیکى لێبکە وە بە پێچەوانەوەش ئەگەر نایسڕیتەوە دەسکارى مەکە!!. ئەوەى بەلاى بەکار هێنەر گرینگە هەڵبژاردەى دووەمە، ئەگەر کلیک مان لەسەرهەڵبژاردەى دووەم کرد ئەوا پەنەجەرەیەک دەبێتەوە ، ئەمەى لەم پەنجەرەیەدا گرینگە لە Language تا کۆتایى، Language واتە زمان هەموو جۆرە زمانێکى داوە کام زمانەت ویست کلیک لە لەسەر ئەو بکە. Text مەبەستى لەوەیە کەئەو نووسینەى لە پشت نوسینەکەى ترەوە نووسیوتە ناوەکەى بگۆڕیت. Font واتە جۆرى نووسینەکە ، هەموو فۆنتەکان لە وێدا کۆبونەتەوە. Size واتە قەبارەى نووسینەکە بەگەورەتر یان بچوکتر. Color واتە ڕەنگى ئەو نووسینەى کە لە پشتەوەى نوسینەکەى ترەوە نوسیومانە ڕەنگەکەى بگۆڕین .Layout لەتەنیشت Layout ەوە دووهەڵبژاردەى داوە یەکەمیان پێت دەڵێت نوسینەکەى پشتەوە بەلارى دەهێڵیتەوە بەکلیک کردنى بۆمان جێبەجێ دەکات . دووەم هەڵبژاردەش پێت دەڵێت نوسینەکە بە ئاسۆیی دەهێڵیتەوە، بەکلیک کردنى بۆتى جێبەجێ دەکات.\n٨_Page Color واتە ڕەنگى پەڕەکە بەکلیک کردن لەسەرى کۆمەڵێک ڕەنگى جۆراو جۆرى تێدایە کە ڕەنگی Themeـەکە دەگۆڕێت وبە ئارەزووی خۆمان یەکێکیان هەڵدەبژێرین.\n٩_ Page Borders واتە چوارچێوەى پەڕ، بە کلیک کردنى بۆکسێک دەبێتەوە لەناوئەم بەشەدا Page Border هەڵدەبژێرین وەدواتر کەStyle مان هەڵبژارد چوارچێوەى مەبەست دیارى دەکەین وەدەتوانین چەند گۆڕانکاریەکەى ترى تێدا ئەنجامدەدەین وەکو ڕەنگى یان جۆرى و هتد.\nتا لیستی داهاتوو هەر شاد و کامەران بن!


وانه‌ی هونه‌ر بێ مامۆستای هونه‌ر! … سه‌دیق سه‌عید ڕواندزی – Dengekan\nbySadiq Said Rwandze\tFebruary 22, 2020\tGeneral, Literature\nئه‌گه‌رچی، وانه‌ی هونه‌ر وه‌ك هه‌ر بابه‌تێكی دیكه‌ی خوێندن، له خشته‌ی وانه‌كانی هه‌فته‌دا هه‌یه، له بازنه‌ی یه‌كه‌م له هه‌فته‌یه‌ك دوو وانه و له بازنه‌ی دووه‌م، ده‌بێ هه‌فته‌ی وانه‌یه‌ك بخوێنرێت، وه‌لێ له زۆربه‌ی هه‌ره زۆری قوتابخانه‌كانی ئێمه‌دا، ئه‌و وانه‌یه، به وانه‌یه‌كی لاوه‌كی داده‌نرێت و په‌راوێز ده‌خرێت. یان وانه‌كه ناخوێنرێت، یاخود به‌شه وانه‌ی بابه‌تی هونه‌ر، به بابه‌تی تر پڕده‌كرێته‌وه.\nبێگومان هۆكار زۆرن بۆ پشت گوێخستنی وانه‌ی هونه‌ر له قوتابخانه‌كان، كه ڕه‌نگه ده‌رفه‌ت نه‌بێت لێره‌دا باسی هه‌موویان بكه‌ین. وه‌لێ یه‌كێك له هۆكاره دیاره‌كانی بایه‌خ نه‌دان به وانه‌ی هونه‌ر، بۆ نه‌بوونی مامۆستای پسپۆڕی هونه‌ر له قوتابخانه‌كان ده‌گه‌ڕێته‌وه. چونكه نابێ ئه‌وه‌مان بیربچێت، كه هونه‌ر پسپۆڕایه‌تی و تایبتمه‌ندییه. وه‌ك چۆن هه‌موو مامۆستایه‌ك ناتوانێت به نموونه وانه‌ی ئینگلیزی بڵێته‌وه، به هه‌مان شێوه‌ش، مامۆستا ناتوانێت وانه‌ی هونه‌ر به قوتابییان بڵێت و فێری وێنه كێشان و هونه‌ره‌كانی دیكه‌یان بكات، ئه‌گه‌ر پسپۆڕییه‌كه‌ی ئه‌و بواره نه‌بێت.ئه‌گه‌رچی، قوتابی به‌هره‌مه‌ند، لێهاتوو له ڕووی هونه‌رییه وه به‌شێوه‌یه‌كی خۆرسك بوونییان هه‌یه، وه‌لێ ئه‌گه‌ر ئه‌و په‌هره و توانا خۆرسكییانه په‌روه‌رده نه‌كرێن، بێگومان سه‌ره‌نجام ده‌پووكێنه‌وه.بۆیه ئێمه پێویستیمان به‌وه‌یه، به شێوه‌یه‌كی دیكه گرنگی به وانه‌ی هونه‌ر بده‌ین. شێوه‌یه‌ك كه ڕێگه و میتۆدێكی ئاسان له خۆ بگرێت.\nبۆ ئه‌وه‌ی مامۆستا بتوانێت ئه‌گه‌ر پسپۆڕییه‌كه‌شی هونه‌ر نه‌بێت، زانیارییه‌ك بداته قوتابییان.لێره‌وه‌ش ده‌بێت میتۆدێكی ئاسان و ساكار هه‌بێت، تاكو له‌گه‌ڵ هزرو تێگه‌یشتنی قوتابییانی پۆلی یه‌كه‌می بنه‌ڕه‌تی و قۆناغه‌كانی دواتر بگونجێت. نه‌ك میتۆدێك بخرێته به‌رده‌ست مامۆستا،كه چه‌ندین بابه‌ت و زانیاریی وردو ئاڵۆزی تێدابێت و نه‌توانرێت بگه‌ینرێته قوتابییان و خوێندكاران.\nله‌و ڕوانگه‌یه‌وه، كتێبی(په‌روه‌رده‌ی هونه‌رپۆلی یه‌كه‌می بنه‌ڕه‌تی) كه وه‌ك ڕێبه‌رێك بۆ مامۆستایان داندراوه، میتۆدێكه، بابه‌تی قوڕس و ئاڵۆزی تێدایه كه ئه‌سته‌مه قوتابی و خوێندكارانی پۆلی یه‌ك بتوانن سوودی لێببینن. ئه‌م كتێبه كه(مخه‌لیل عه‌لی عه‌بدوڵا) ئاماده‌ی كردووه، وه‌ك ڕێبه‌رێكه تاكو مامۆستا بتوانێت له پۆلی یه‌كه‌می بنه‌ڕه‌تی، بیكاته نه‌خشه ڕێگایه‌ك و به هۆیه‌وه وانه‌ی هونه‌ر به قوتابییان بڵێته‌وه.ڕه‌نگه ئاماده‌كاری كتێبه‌كه، بیری چووبێت كه به هه‌زاران قوتابخانه‌ی ئێمه، مامۆستای پسپۆڕی هونه‌رییان نییه. ئیدی چۆن ده‌توانن به‌و میتۆده زانستی و هه‌مه‌لایه‌نه هونه‌ر بڵێنه‌وه.\nله‌و كتێبه‌دا، چه‌ندین چه‌مك و ده‌سته‌واژه باسكراون، كه تێگه‌یشتنیان بۆ قوتابی قۆناغی یه‌كه‌می بنه‌ڕه‌تی قوڕسه.ته‌نانه‌ت بۆ خودی مامۆستایه‌كیش ئه‌گه‌ر پسپۆڕییه‌كه‌ی هونه‌ر نه‌بێت هه‌ر قوڕسه. بۆنموونه:بابه‌ته‌كانی(پێكه‌رڕه‌سه‌نایه‌تینه‌رمكێشیجوانناسی ده‌ربڕینخوازی هێلكاری ئازادمۆنۆتایپكاری ده‌ستیكۆلاژداوكاریهه‌ویركاریڕیساكلینئستاتیكاگرووپكاری_تایبتمه‌ندی)ئه‌مانه و چه‌ندین چه‌مكی تر.\nئاخۆ مامۆستایه‌ك ئه‌گه‌ر پسپۆڕییه‌كه‌ی هونه‌ر نه‌بێت، ده‌توانێت ئه‌و بابه‌تانه بڵێته‌وه؟ مامۆستا چۆن و به‌چ شێوه‌یه‌ك چه‌مكی(ئستاتیكا)و(ده‌ربڕینخوازی)به نموونه بۆ قوتابییان شیبكاته‌وه. له‌كاتێكدا، هونه‌رمه‌ندێك دوای ساڵانێكی زۆرله كاری هونه‌ری، ئه‌وكات به‌ره و هونه‌ری ده‌ربڕینخوازی ده‌چێت. ئه‌م كتێبه، كه وه‌ك ڕێبه‌رێك بۆ مامۆستای هونه‌ر داندراوه، كتێبێكی ئاڵۆزه، ناتوانرێت به پێی ناوه‌ڕۆكی ئه‌و ڕێبه‌ره، هونه‌ر به قوتابییان بگوترێته‌وه ئه‌گه‌ر مامۆستا ده‌رچووی نێوه‌ندێكی هونه‌ری و پسپۆڕی هونه‌رنه‌بێت.\nقوتابی پۆلی یه‌كه‌می بنه‌ڕه‌تی، نه‌ك هه‌ر له مانای ئه‌و وشانه ناگات، بگره نازانێ هونه‌ر یانی چی. من خۆم وانه‌ی هونه‌ر ده‌ڵێمه‌وه، ئه‌گه‌رچی پسپۆڕییه‌كه‌شم كوردییه. هه‌ركاتێك باسی هونه‌ر ده‌كه‌م، قوتابییه‌كان یه‌كڕاست( قه‌ڵه‌م ڕه‌نگ و تێنووسی وێنه‌كردن) ده‌رده‌هێنن. واتا لای ئه‌وان، هونه‌ر ته‌نها به مانای دروستكردنی وێنه.\nبگره هه‌ندێكییان ڕه‌نگه‌كانیش ناناسن و پێیه‌وه ئاشنا نین وه‌ك(ئه‌رخه‌وانی و سلڤه‌روجه‌رگی) وته‌نانه‌ت سه‌وزو شینی كاڵیش.ئیدی نازانم، مامۆستا چۆن ده‌توانێت به‌و ڕێبه‌ره وانه بۆ قوتابییان بڵێته‌وه؟.بۆیه پێشنیار ده‌كه‌م، له بازنه‌ی یه‌كه‌می بنه‌ڕه‌تی، وانه‌ی هونه‌ر، ته‌نها ناسینی ڕه‌نگه‌كان ودروستكردنی چه‌ند وێنه‌یه‌كی ساده‌و ئاسایی بێت، دواتر ورده ورده‌و له قۆناغه‌كانی دیكه، قوتابییان فێری ئه‌و چه‌مكانه بكرێن.\nزۆربه‌ی قوتابخانه‌كانی ئێمه، مامۆستای هونه‌ریان نییه، بۆیه ده‌بێت ڕێبه‌رێك بۆ چۆنیه‌تی وتنه‌وه‌ی وانه‌ی هونه‌ر له قوتابخانه‌كان دابنرێت، كه له‌گه‌ڵ ئاستی زانیاریی وتوانای تیۆریی و پراكتیكی مامۆستایان بگونجێت. نه‌ك میتۆدێك دابنرێت، باسی هونه‌ر به شێوه‌یه‌كی مه‌عریفی و ئه‌كادیمی و پسپۆڕی بكات. كه ته‌نها ده‌رچووانی به‌شی هونه‌ر له كۆلیژو په‌یمانگاكان، بزانن مه‌به‌ست له ناوه‌ڕۆكی بابه‌ته‌كان چییه. هیوادارم،هونه‌رمه‌ندان و مامۆستایانی پسپۆڕی هونه‌ر، له دانانی هه‌ر كتێبێكی خوێندنی وانه‌ی هونه‌ر، واقیعی په‌روه‌رده‌یی و كۆمه‌ڵایه‌تی و تواناو لێهاتوویی مامۆستایانیان له به‌رچاوبێت. نه‌ك له ڕوانگه‌ی خۆیانه‌وه كه هه‌موو شتێك له باره‌ی هونه‌ره‌وه ده‌زانن، كتێب بۆ مامۆستایان و قوتابییان دابنێن!!.\n*ئه‌م بابه‌ته له‌ڕۆژنامه‌ی(هه‌ولێر)ژماره(3255)له 2/2/2020بڵاوكراوه‌ته‌وه..\nPrevious تیرۆرکردنی سەرکردەی سۆسیالیست ئەحمەد فەقێ ڕەش چۆن و لەبەرچی؟ … شاخەوان شۆڕش\nNext ده‌قی ئه‌ده‌بی له نیگاری كاریكاتێریدا … به‌شی (2) … هه‌ندرێن خۆشناو


كەمپەێنی بارزانی بۆ ریفراندۆم, چەپ لە کوێ ڕاوەستاوە؟ …. سەعید کەرامەت – Dengekan\nbyDenegkan\tJuly 29, 2017\tGeneral, Opinion\nكامپەینی مەسعود بارزانی بۆ ریفراندۆم سەبارەت به سەربەخوێی کوردستان ئەوەنده بە ڕوڵەت جوان و باڵکیشە، که بە داخەوه بەشی هەرە زۆری چەپی لەگەڵ خۆێدا هاو ئاهەنگ کردووە. بە لەبەر چاو گرتنی ئەزمونی ٢٦ سالەی حوکمرانی بارزانی و ئامانجه ڕاستەقینەکانی ئەم پرۆژەیە، بۆچۆنی چەپ له‌م بوارە جێگای سەرنجە. ڕەوت یان کەسایەتێک کە خوی لە بواری ئابوری و بەڕیوەبردندا سەرچاوەێ گەندەڵیە و به هۆی پێشێل کردنی زەق و ناشیاوی یاسا متمانەی لە ژێرپرسیار دایە، نابێت سەر پەرشتی پرۆژەیەکی ئاوا گرنگی پێ بسپێردرێت.\nكیشەکە تەنها لە ناشیاوی کارگێری ئەم سیناریۆیه‌دا کورت نابێتەوه. ئامانجی ئەم ڕیفراندۆمە ئەوە نیه که خەڵکی کوردستان بە درێژایی ١٠٠ ساڵی ڕابردوو سەرو ماڵیان بۆ داناوه . ئەم سیناریۆیە، پلانێکی لە پشت پەردەوەیەو پڕە لە ناڕونی.\nزۆربەی ڕەوته چەپەکان لە جیاتی ئەوەی جموجۆڵی پشت پرده و مەترسی ئەنجامەکانی ئەم سیناریۆیە بخوێننەوە، کەچی تەنها ڕواڵەتی بابەتەکەیان بینیوه.\nڕاپرسی گشتی ڕاسەقینە پێویستی بە کۆمەڵێک کاری بنەڕەتی و یاسایی هەیە کە دەبێت لەلایەن لایەنی داواکارەوە ئەنجام درابێت، کە لێرەدا بە چەند خاڵێک دەیانخەمە ڕوو.\nئەم پروژە سیاسیە بۆ ئەوەنیه کیشەیەکی سەد ساڵەی کورد چارە سەر بکات. بە پێچەوانه‌وە ئەمە پیلانێکە لە بنەڕەتدا بۆ دەربازکردنی ئەزمەی شەرعیتی سیاسی کورسیەکەی مەسعود بارزانیە. ئەوە زیادتر لە دوساله ماوەی یاسایی سەرۆکی هەرێمی کوردستان بەسەر چووە، بەڵام، عاشقبونی بە کورسی دەسەڵات وای لێکردووە دەستهەڵنەگرێت لە کورسی سەرۆکایەتی هەرێم. ئەم کێشەیە بۆتە هۆی ئەوه که پارلەمان سەبارەت به پۆستی سەروکایەتی هەڵوێست بگرێت. پاش وروژاندنی بابەتی سەروکایەتی لە لایەن باڵی ئۆپزسیۆنی ناوپەرلەمانەوە، مەسعود بارزانی بڕیاری دا ئەو دامەزراوەیە دابخات و سەرۆکەکەی لە هەولێر دوور بخێرتەوه.\nلەوکاتەوه که ئەم ئالۆگورە هاتۆتە ئاراوە، قەیرانی ئابوری و سیاسی کوردستان گەیشتۆتە قوناخێکێ قوڵتر.\nسەرەڕای ئەم تەنگوچەڵەمەیە، ئەوە زیاتر لە دوو دەیەونیوه لە حوکمڕانی بارزانی لە کوردستان تێپەڕدەبێ، کەچی هێشتا ئەو وڵاتە یاسای بنەڕەتی یان “دەستورێکی” بۆ بەڕیوه بردنی کومەڵگا نیە. پێکهاتەی کارگێڕی هەرێمی کوردستان تێگلاوە لە گەندەڵی و توشی قەیرانێکی ماڵی گەورە هاتووە. قەیرانی سەرۆکایەتی هەرێم و کێشە جۆراوجۆرەکانی تر، بونەتە مایەیی فشارێکی زۆر لە دژی بارزانی.\nسەرباری ئەم کیشانە، بارزانی نیگەرانی ئەوەیە که ئەزمونی کوردستانی ڕۆژئاوا سەر ڕێژ بكات بۆ کوردستانی باشور. لە كاتێکدا که شەنگال لە دەس داعش ئازاد کرا، دانیشیتوانی ئەو شارەو ناوچەکانی دەوروبەری پێشنیاری خۆبەڕێوەبردنی “یەکینەکانی پاراستنی گەل” ، کە سەر به حیزبی یەکیەتی دموکراتێکی سوریەن، هەلبژارد بۆ بەڕیوی بردنی ناوچە کەیان. هێزەکانی بارزانی چەند جارێک، به یارمەتی تورکیە، هەوڵیان دا که بەڕێوه بەرایەتی ئەوشاره لە نوێنەڕانی دانیشتوانەکەی بستێننەوه بەڵام خۆراگری خەڵکەکە ئەو پلانەیان بەر پەرچ دایەوه. ئەگەر ئەزمونی ڕوژئاوا لە باشور پەرە بستێنی، ئەوا بزوتنەوی جەماوەری ئەبێتە هەرەشەیکی جددی تر لە ئۆپوزیسیۆنی ئیستا لە سەر بارزانی.\nبارزانی هەستێ بەو مەترسیانە کردوه و ئەوی بەو دەرئەنجامە گەیاندوه که دەبێ ڕێگایکی تر بۆ به‌لاڕێدابردنی خەڵکی کوردستان بدۆزێتەوه. ڕیفراندۆمی ئێستا بۆ خزمەتکردنە بەم گرفتە، بەڵام ئەم گرفتە تەنها یەک کێشەیە لە کێشەکانی ئەم گشت پرسیە.\nگرفتەکانی تر کامانەن؟\nهیج تاکێک ئاگای لە ناوه‌ڕۆکێ ئەم گشت پرسیەی بارزانی نیە. کارگێڕانی ئەم سیناریۆیه، خەڵکیان به سندۆقێک داخراو دڵخوش کردووه. هاوڵاتیان نازانن لە ژێر دەسەلاتی دەوڵەتی کوردی پاش ریفراندۆم چۆن پێ ناسە دەکرێن و مافەکانیان کامەن، بۆیان ڕون نیه به چشێوەیەک لە سیستمی حوکمرانی دەنگ دەدن.\nپاش سەربەخۆی سیستەمی حوکمڕەوایی دلخوازی بارزانی چۆن حوکومەتێک دەبی؟ دەبێتە پاشایەتی، کوماری سیکولار، کوماری اسلامی یان عەشایەری؟ کەس نازانی هاوسەنگی هێز لە نێوان دامەزراوەکانی یاسا دانان، کارگێڕی و داد دا چۆن پێک دێت.\nکوردستان دەبێتە خاوەنی چ جۆرە دەستورێک، شێوازی دەستاو دەست کردنی دەسەڵات چۆن دەبێ؟ ئاخوا بواری دەساو دەسکردنی حکومەت و کەڵک وەرگرتن لە یاسای بنەڕتی وڵات دەدرێت؟ سنور و جوگرافیای سیاسی کردستان کامانەن؟\nسەرەڕای ئەمانە، ئەو کەسانەی که یاساو ڕێسای ئەم یاریە دا دەڕێژێن، لە جیاتی ئەوەی نێونەرایەتی خەڵک بکەن، هەر هەمویان دەستەمۆی بارزانین. بۆیە سودی ئەم سیناریۆیە لە جێاتی ئەوەی بڕواتە خەزێنەی هاوڵاتیانی کوردستانەوە، دەچێتە گیرفانی بنەماڵەیەکەوە.\nچەپ لە كوێی ئەم یارییە ڕاوستاوە؟\nسەره‌ڕای ئەو کەم و کوڕییانە، تا ئەو جێگایەی من بە دووادا چوونم بۆ ئەدەبیاتی هێزه چەپە کانی کوردستانی باشور و ڕوژهەڵاتم کردبێت، هەمویان پێشوازیان لەم بانگێشتەی ڕیفراندۆم کردووە. لە ناو کەسایەتییە دیارە کانی چەپ، لێرەدا چند سەرنجێکی هاوڕی رێبوار ئە‌حمەد، سکرتێری پێشوێ حیزبی کۆمۆنیستی کرێکاری عێراق و یەکێ له رابەرانی بزوتنەوه‌که لەم ناوچەیە، شی دەکەمەوه.\nهاوڕێ رێبوار له‌نووسراوێکدا بە ناو نیشانی ” ڕیفراندۆم مافی خەڵکە، بەڵام بارزانی و ناسیۆنالیسم خاڵی لاوازن!” وێڕای پشتگیری لە هەڵمەت بۆ ئەم گشت پرسیە، دەنۆسێ:\n“لەوەش زیاتر دژایەتی کردنی ریفراندۆم بەهانەی “بەکارنەخستنەوەی پەرلەمان” جگە لە بە فیداکردنی چارەنوسی خەڵک لە پێناو بەدەستهێنانەوەی بەشە دەسەڵات و بەشیان لە سامانی بە تاڵانبراو هیچی تر نیە. بە گشتی ئەو بۆچونەی کە راوەستانی بارزانی و پارتی لە پشتی ریفراندۆم دەکاتە بەهانەیەک بۆ دژایەتی کردنی ئەم پرسە، هەڵوێستێکی تەسکی ئەنتی پارتیە و پەیوەندی بە بەرژەوەندی خەڵک و ئایندەیەکی باشتر بۆ کۆمەڵگاوە نیە. ”\nنووسەر لە درێژە دا دەڵی،” پرۆسەی ریفراندۆم و جیابوونەوەی کوردستان پرسێکی گرنگ و چارەنوسسازە، ناوەرۆکی ئەم پرۆسەیە شتێک نیە جگە لە بواردان بە دەربڕینی رای ئازادانەی خەڵک لەسەر ئایندەی ئەم کۆمەڵگایە.”\nتائەو شوینە که قسە و باسەکە لە سەر سەربەخۆی و مافی چارەی خۆنووسینە، منیش هاوڕام لەگەڵ هاوڕێ ڕێبوار. کیانی سیاسی عیراق له سەر بنەمای نەژادی و ئاینی بنیاد نراوە. ئەم شێوه‌یە له حوکمڕانی بەربەستە لە پێش گەشەکردنی مەدەنیانەی هاوڵاتیاندا و زیاتر مەیلی بەلای قوڵکردنەوەی کێشە نەژادێکاندایە.\nبەدڵنیاییەوە ئەگەر بێت و هێزیکی پێشکەوتوخواز، بەرگریکەر لە سیستمێکی سیکولار، پابەند بە مافی هاوڵاتیان و دادوەری کۆمەڵایەتی، داوای ڕیفرندۆم وسەربەخوێ کوردستان بکات دەبێت پشتگیری بکرێت.\nبەڵام بزووتنه‌وەو کەسایەتی بانگەوازکەر بۆ گشت پرسی ئەم جارە، هیچ نزیکایەتیەکی لەگەڵ بزوتنەوەیەکی وادا نیە.\nسەره‌ڕای ئەمە، شێوەی بیرکردنەوەی هاوڕێ ڕێبوار لە پاراگرافی سەرەوە ئەو تەسەورە دەدا بە خوێنەر که گوایا بارزانی خەریکه خەڵکی کوردستان بەرەو ئایەندەیەکی باشتر دەبات. پێوایە که نەیارانی ڕیفراندۆمی ئەمڕۆ لەم پرسە گرینگە تێناگەن.\nپێشتر ئیشارەتەم دا که کەم کوڕی بنەڕەتی ئەم ڕیفراندۆمە ناڕوون بونی ناوەڕۆکەکەیەتی. حكومەتی بارزانی لە درێژەی فەرمانرەوایی خۆیدا نەی توانیوە کارەبا و ئاو ۆ خەڵک دابین بکات. سەرەڕای بە پیت و بەرەکەتی بونی خاکەکەی بۆ کشتوکاڵ، کوردستان هێشتا خەیار و تەماتە وماستاو له ئیران و تورکیاوە هاورده دەکات.\nسیستمی بیرکردنەوەی بارزانی تا ئەو ڕادیە عەشایەرییە که تائیستا نەیتوانیەوه سیستمی دووئیدارەیی کوردستان بکات به‌یەک، جا چۆن دەتوانێت یەک نەتەوە به پێکهاتە جۆراوجۆره‌کانی و کیشە کەڵەکە بووەکانیەوە لهم تەنگەژە میژوییەدا درباز بکات بەرەو ئاسۆیەکی باشتر و ئایندەیەکی ئاسود‌یان بۆ دابین بکات؟\nهاوڕێ ڕێبوار لە درێژه‌دا دەڵی،” ناوەرۆکی ئەم پرۆسەیە شتێکنیە جگە لە بواردان بە دەربڕینی رای ئازادانەی خەڵک لەسەر ئایندەی ئەم کۆمەڵگایە”. ئەم شێوە بیڕوکه دەربڕینە لەگەڵ ڕاستیەکانی کۆمەڵگا و ئەزمونه مێژووییه کاندا ناگونجێت. لێرە دا پروژەیەکی سیاسی خەریکه لە خوڕا تیۆریزە دەکرێت. هەموان دە زانن که حکومەتی عێراق لە سەر بنەمای قەومی و ئاییینی دامەزراوە. دام ودەزگای حکومەتی کوردیش له سەر بنەمای فەرهەنگی خێڵ و عەشائێری بە ڕێوه دەچێت.\nئەگەر له ١٣ ساڵی ڕابردو له بەغەدا چەندین جار حکومەت دەستاو دەست بووه، بەڵام ئاڵوگوڕێک لەو چەشنە که لە ٢٦ ساڵی رابردو لە کوردستان ڕوی نەداوە. ئێستا بارزانی بەو پێشینە سیاسیەوه ڕێگای بۆ “دەر بڕینی ڕای ئازادانە” هەموار دەکات؟ ئایا سبەێنی ڕێز لە سەرئەنجامی دەنگەکان دەگرێ؟\nبەشداری له ڕیفراندۆم، له ژێر هەر هەلومەرجێکدا، مانای ڕێگەدان بە بەشداری پوزەتیڤیانەی هاوولاتیان لە کومەڵگەدا نیه. دەسکەوت و سەر ئەنجامی هەر هەڵبژاردنێک پەیوەندی به‌وەوە هەیه که چ هێزێک و به چ ئاسۆیەکەوه پرۆسەی ئەو گشتپرسیەی ڕێک خستوە. سەر ئەنجامی دەنگدان له خۆیدا به تەنها بە سود ناگەڕێتەوە بۆ خەڵک، تەنانەت سودی هەڵبژاردنەکان لە زۆربەی وڵاتە دیموکراسێکانی جیهان به‌شێوەیەکی گشتی بۆ خەڵک ناگەڕێتەوە.\nئەو لایەنەی پرۆسەکە دەبات بە ڕێوە، هەر ئەو لایەنەش بەرەکەی دەچنێتەوە. نمونەی مێژووی زۆرمان هەیە که خەڵک بە هەڵبژاردن و گشت پرسی دیکتاتۆری و نەهامەتیان بۆ خویان هێناوە. هەڵبژاردنی هێتلر و ریفراندۆم بۆ کۆماری ئیسلامی، تەنیا دوو نموونەن که پیشان دەدەن دەسەلاتداران چۆن به ئاسانی دەتوانن دەنگی خەلک بکەنه سەرمایە بۆ خۆیان.\nبا له گۆشەیەکی ترەوه چاو لە کیشەکە بکەین. لە سالی ٢٠١٣ خەڵکی کوردستان لە پروسەی هەلبژاردنێکدا بەشداریان کرد که بارزانی زیاتر لە هەر هێزێکتر دەوری هەبوو لە دارشتنی یاسای هەلبژاردنەکه. لە ئەنجامی ئەو هەلبژاردنە کۆمەڵیک هەڵسوراوی سیاسی هڵبژێردران. ئایا بارزانی ڕێزی لەو هەلبژاردنەگرت تا بایەخ به سەرئەنجامی ئەم گشت پرسیە بدات؟\nئەم باسەنه لە بەر ئەوه دەکەم بۆ ئەوەی ڕۆشنبێت، که‌سەر بەخۆی لە ژێر سەرپەرشتی بارزانی بەو مانایە نیە که کۆمەڵگا بەرەو ئاراستەیەکی گونجاو دەبات. ئەم ڕێفراندۆمە لە بنەمادا ڕفاندنی دەنگی خەڵکە بۆ دەرباز بون لە قەیران. شەرعییەتدانە بە کورسی سەروکایەتی بارزانی.\nئەو پلەیە ئەوەنده گرینگه بۆ بارزانی که ئامادەیە دەست له تەواوی ناوچه کێشەلەسەرەکان و بگرە سلێمانی و هەلەبجەیش بکێشتەوە بە مەرجێک کورسیەکەی بپارێزری.\nگرنگی ئەم کورسیە بۆتە هۆی ئەوه که ئاماده نیه پێش ئەم گشتپرسیە قەیرانی ناوچه کێشەلەسەرکان یەکلایی بکاتەوه. بارزانی سوور دەزانێ هاتنی بە فەرمی ئەو ناوچانە بۆ سەرکوردستان ڕێژهی دەنگی هێزه سیاسیەکانی تر بەرز دەکاتەوە و پارتی دەخاتە پەراوێزەوه. لە بەر ئەوە پێ باشترە بەجێیان بهێڵێت بۆ بەغدا تابتوانێ کورسێکەی لە هەوڵیر بپارێزی.\nڕێگە چاره چیە؟\nلە وانەیە خوێنەر پرسیار بکات که “ڕێگە چاره چیە؟ ئایا دەبێ لە بەڕانبەر ئەم هەلومەرجه بێدەنگ دانیشین؟ بە باوەڕی من لە جیاتی بەشداری کردن له شای و لۆغانی ئەم پرۆپاگەندەیە، دەبێ ئەم کەمپەێنه بكرێت به بزوتنەوەیەکی نارەزایەتی بۆ دەستە بەر کردنی موچە “پاش کەوت کراوەکان” و هەروەها گوشارخستنە سەر بارزانی بۆ دەستهەڵگرتنی لە کورسی سەروکایەتی.\nڕیفرندۆم پێویستی به ڕەوشێکی باش لە ڕێکخستن و جێبەجێکردنە، پێوێستی بە بنەمای ئابوری و دامەزراوه مەدنی و حکومی و سەروەری یاسا هەیە. ناوەندی بەدوادا چونی پرسێکی گرنگی لەم چەشنه دەبێ لە دیوەخانی سەرۆک حیزبەکان بێتە دەرەوە بۆ ناو هوڵی دەمەزراوه مەدنێکان که نوێنەرایەتی خەڵک دەکەن.\nبۆ پێش بردنی ئەم پەرسە، سەرەتا دەبێ چارەنوسی ناوچە كیشەلەسەرەکان دیاری بكرێت. پاشان، لە ڕێگای هەڵبژاردنی شەفاف و قانونمەند و دادپەروەرانە نوێنەرانی خەڵک هەڵببژێردرێن بۆ بەڕێوەبردنی ئەم پرۆسەیە. ئەونوینەرانە دەبێت ئەرکی ئامادەکردنی پێویستییەکانی ئەم پرسە بگرنە سەرشان به‌دوور لە دەستێوەردانی لایەنەکان..\nئەگەر پروژهی رێفرندۆم بەو شێوەیەی ئێستا باسێ لێوەدەکرێ بڕواتە پێشەوە، بەر‌هەمەکەی دەچێتە گیرفانی بارزانی و کوردستان وەکو بەشێک لە سیستەمێکی قەومی- ئایینی دەکەوێتە دەس دەزگایەکی عەشایری، خوسەپێن و ناسەقامگیر.\nPrevious ڕیفڕاندۆمی کۆمۆنیستی و ڕیفڕاندۆمی بۆرژوایی ! … و. صابر\nNext بەرنامەی ڕاونگە: وتوویژ له گه ل ئه کرم میهرداد سه باره ت به پرسی ریفراندوم


پۆمپێئۆ: شورای مافی مرۆڤ بۆ وڵاتانێکی وەکوو ئێران بووەتە شوێنێکی ئەمن\n12:09 - 1 پووشپەڕ 2720\nوەزیری دەرەوەی ئامریکا لە کاردانەوە بەنیسبەت بڕیاری شورای باڵای مافی مرۆڤی نەتەوە یەکگرتووەکان بۆ تەکوزی بەسەر دۆخی پۆلیس و بەرابەریی ڕەگەزی لە ئامریکا وتوویەتی، ئەم شورایە بۆ دیکتاتۆرەکان و وڵاتانێکی وەک ئێران بووەتە شوێنێکی ئەمن.\n"مایک پۆمپێئۆ" وەزیری دەرەوەی ئامریکا، ڕۆژی شەممە ٣١ی جۆزەردان، بە دەرکردنی بەیانییەیەک وتوویەتی: ''شورای مافی مرۆڤی ڕێکخراوی نەتەوە یەکگرتووەکان، ئێستا لە حاڵی سازان لەگەڵ ڤێنێزۆئێلا و پێشتریش لەگەڵ کوبا و چین بووە، ئەم شورایە چەندین ماوەیە بووە بە شوێنێکی ئەمن بۆ دیکتاتۆرەکان و ئەو دێموکراسییانەی کە دژایەتییەکیان لەگەڵیان نییە''.\nناوبراو باسی لەوە کردووە کە ڕەفتاری دووڕوویانەی شورای مافی مرۆڤ بۆ داکۆکیکارانی ڕاستەقینەی کەرامەتی مرۆڤ ناهومێدییەکی زۆری دروست کردووە.\nوەزیری دەرەوەی ئامریکا وتوویەتی، ئەگەر ئەم شورایە بۆ پاراستن و داکۆکی لە مافی مرۆڤ جیددی بووایەت، حاڵەتێکی زۆری وەکوو نابەرابەریی ڕەگەزی لە وڵاتانیکی وەکوو ئێران و کوبا و چین بۆ سەرنجدان هەیە.\nهەروەها لەو بەیانییەیەی پۆمپێئۆدا هاتووە: ''ئەگەر ئەو شورایە ڕاستگۆ بووایەت، کارامەیی دێموکراسی ئامریکایان بە فەرمی دەناسی و لە سەرتاسەری جیهان داوای لە ڕێژیمە سەرەڕۆیەکان دەکرد کە دێموکراسیی ئامریکا بکەنە سەرمەشقی خۆیان و لە بەرامبەر خەڵکەکەی خۆیان وڵامدەر بن".


گومان لە خۆپیشاندانەکانی عێراق – Knwe.org\nسەرەکی » وتار » ئازاد ئیبراهیم  » گومان لە خۆپیشاندانەکانی عێراق\nگومان لە خۆپیشاندانەکانی عێراق\nئەم وڵاتەی ناوی عێراقە، لەبەرئەوەی کراسی دەیان خۆپیشاندان و گردبوونەوە و ئینقلابی بە پیسی دڕیووە! ئیدی هەرچی خۆپیشاندانێکی خۆڕسکانەیش لەناو واقیعی قەیرانەکانەوە سەرهەڵبدات، پێمانوایە دەستێکی پیس و گێرەشێوێنی لەپشتەو بەو کراسەیدا دەسڕێت ناوی خۆپیشاندانە.\nلەڕاستیدا هیچ تەماشاکارێک چی تەماشاکار بەچاوی سەرو چی تەماشاکار بەچاوی عەقڵ، ناهەقی نییە گومانی لە هەموو خۆپیشاندانێک لە عێراقدا هەبێت کە دەستی دەرەکی تێدابێت و بیجوڵێنێت. چونکە پرسی چاککردنی دۆخی سیاسی و کۆمەڵایەتی و خزمەتگوزاری و ئابووری ….هتد لە عێراق؛ پرسێکی هێندە گەورەیە بەخۆپیشاندانی خۆڕسکانە تەپاوتلێی پێناکرێت لە خراپەوە بۆ باش.\nچەند خاڵێک گومان دەخاتەسەر خۆپیشاندانەکان کە ئەم خۆپیشاندانانەش خۆڕسک نین و دیسانەوە ویستێک هەیە بۆ تێکدانی دۆخی عێراق:\nیەکەم/ گۆڕینی هوتافی خۆپیشاندەران لە چاکسازییەوە بۆ هەڵوەشاندنەوەی حکومەت، پەیامێکە پێماندەڵێت هێزی پشت ئەم خۆپیشاندانانە ئامادەکاری بۆ دۆخێکیتر لە عێراق دەکات. دواتر لەئێستادا خۆپیشاندەرانیش دەڵێن: سەرۆکوەزیرانی دوای عەبدولمەهدیش شکست دێنێت. ئەم پەیامەش گەورەترین مەترسییە بۆ داهاتووی عێراق.\nدووەم/ مەسەلەی لایەنە سیاسییەکان و نزیکیان لەخۆپیشاندەرانەوە. مەعقولییەتی تێدانییە هەموو لایەنە سیاسییەکان و پێش هەموویان (موقتەدا سەدر) ، بە دروشم پشتیوانی چاکسازین، بەڵام لەئێستادا هەر یەکێک لەو لایەنانە ئامادەنین بچنە ڕیزی خۆپیشاندەران و هێزی داواکاری ئەو خۆپیشاندەرانە بەهێزتر بکەن. لەکاتێکدا پێشتر (موقتەدا سەدر) ساڵێکی دانابوو بۆ چاکسازی و حکومەت.\nسێیەم/ ژمارە و هێزی خۆپیشاندەران بەبەراورد بەو هاوڵاتیانەی لەسەر داوای (موقتەدا سەدر) دەهاتنەسەر شەقامەکان، گەلێک کەمترە و گومان لەوە دەکرێت ئەگەر کێشەکە نەبوونی چاکسازییە بۆ هەموو هاوڵاتیان لەتەواوی پارێزگاکانەوە نایەنەسەر شەقام و داوای ئەو مافە سەرەتاییانەی خۆیان بکەن؟ بەڵام دەستێک گەشتۆتە عێراق و لەماڵی شیعەکانەوە دەردەکەوێت.\nچوارەم/ ئەگەر لە هەموو ئەو پارێزگا و شارانە بڕوانین کە خۆپیشاندانیان تێدایە لەسەر ئاستی عێراق، ئەوا بەزۆری پارێزگاکانی باشووری عێراقە کە شیعەن. ئەی بۆچی ئەو پارێزگایانە خۆپیشاندان ناکەن کە سوننەن و لەژێر دەستی داعش دەرهێنراون و دۆخی ژیانیان زۆر لەناوچە کوردی و شیعییەکان خراپترە؟\nپێنجەم/ سوتاندنی هەندێک دامودەزگا لەسەرەتای خۆپیشاندانەکانەوە لەو پارێزگایانەی کە خۆپیشاندانی تێدا دەکرێت و بێدەنگی لەهەندێک دامودەزگایتر «کە لەواقیعدا نابێت هیچیان زەرەریان پێبگات»\nشەشەم/ پەیامی خۆپیشاندەران بۆ چاکسازییەکانی سەرۆک وەزیرانی پێشوو (عادل عەبدولمەهدی). خۆپیشاندەران دەیانوت ئێمە چاوەڕێی چاکسازییەکانی سەرۆک وەزیران ناکەین و خۆمان کۆدەکەینەوەو لە ماوەی داهاتوودا بەفراوانترو بەهێزتر دێینەوە. واتە وەڵامەکەی عەبدولمەهدی ئەگەرچی لە 17 بڕیاردا کۆکرابووەوەو گرنگ بوو بۆ ئەوکات، بەڵام خۆپیشاندەران بڕیاریاندا وەک چۆن گوێیان بەو چاکسازیانە نەدا، ئەوا گوێ بەو داوایانەیش نەدەن کە دەڵێن خۆپیشاندەران بچنەوە ماڵەوە.\nنۆیەم/ لەپێشوودا دەوترا ڕەنگە ئەم خۆپیشاندانانە، دواین کارت بێت دژی عادل عەبدولمەهدی بۆ جێهێشتنی دەسەڵات کە چەندانجار لەبەرامبەر نەیارەکانیدا ڕایگەیاندووە دەسەڵات جێناهێڵێت و لەپۆستەکەیدا دەمێنێتەوە. بەڵام ئێستا پرسیارەکە ئەوەیە ئەی کەواتە خۆپیشاندەران دەیانەوێت بەرەو کوێ بچن و چیتر لەهەگبەکەیاندایە؟\nهەشتەم/ لەڕاستیدا هەریەکێک لە وڵاتانی ناوچەکە و ئەمریکاش جۆرێک لەبێدەنگیان هەڵبژاردووەو هیچ پەیامێکی ڕوونیان نییە بۆ حکومەت و دەسەڵات لەعێراق جگە لەهەندێک بەیاننامە کە داوادەکات گیانی خۆپیشاندەران بپارێزرێت.\nنۆیەم/ هەموو هەوڵەکانی سەرۆکایەتی کۆمار و ئەنجومەنی نوێنەرانیش بۆ چاکسازی ڕەد دەکرێتەوە لەلایەن خۆپیشاندەرانەوە، ئەمەش وەک ئەوەی پێمان بڵێت دەبێت کاروانی ئەم شۆڕشە بگاتە جێگای خۆی. لەناو ئەو ڕوداوانەدا هێزێک دروست نەبووە ئەم دەنگە ناڕەزاییانە دامرکێنێتەوە لەکاتێکدا پێشتر ناکۆکی لەم ناکۆکییانە لە عێراق دا هەبووە و لە ڕێگەی دانیشتن و دیبلۆماسیەتەوە چارەسەر کراون.\nخۆپیشاندانەکانی عێراق لەوە دەرچووە ئێستا پێی بگوترێت خۆڕسک و سروشتی، بە پێچەوانەوە ئەم خۆپیشاندانانە لە ئێستادا پەیامی گێرەشێوێنی و مەبەستداری لێ هەڵدەگۆزرێت. هەر چوڵەیەکی خۆپێشاندەرانیش پڕە لە گومان و دڕدۆنکی.


◄ Sonuç: Found 143, page 1 of 15 Items per page: 🗐 1 🗐 5 🗐 10 🗐 25 🗐 50 🗐 100\n📅 04-02-2019 Tarih ve olay\nرۆژهەڵاتی کوردستان - ئارام زەندی، چالاکێکی کرێکار [ Daha... 👁] ✖ ✖ 22 4 ✔ 99% ✍ H.B. 2-1-2019 14:15:28\n👁 Bu başlık 80,233 defa görüntülendi\n📅 06-01-2019 Tarih ve olay\n👁 Bu başlık 1,864 defa görüntülendi\nرۆژهەڵاتی کوردستان - هێزە ئیتلاعاتییەکان هێرشیان [ Daha... 👁] ✖ ✖ 19 5 ✔ 99% ✍ H.B. 1-12-2018 21:11:57\n📅 06-08-2017 Tarih ve olay\n📅 Da eklendi Aug 6 2017 8:55AM\n👁 Bu başlık 6,623 defa görüntülendi\n- ماوەی دوو ڕۆژە بەهۆی تۆپبارانانەوە ئاگر لە ناوچە [ Daha... 👁] ✖ ✖ 4 16 ✔ 99% ✍ H.B. 6-8-2017 8:55:15\n📅 06-08-2020 Tarih ve olay\nرۆژهەڵاتی کوردستان - بەپێی راپۆرتی گەیشتوو بە رێک [ Daha... 👁] ✖ ✖ 3 1 ✔ 99% ✍ H.B. 1-7-2020 21:01:44\n📅 07-07-2020 Tarih ve olay\n👁 Bu başlık 26,783 defa görüntülendi\nباکووری کوردستان - دادگای ەوڵەتی تورکی داگیرکەر س [ Daha... 👁] ✖ ✖ 17 0 ✔ 99% ✍ H.B. 1-6-2020 0:42:39\n📅 09-09-2017 Tarih ve olay\n📅 Da eklendi Sep 9 2017 12:00AM\n👁 Bu başlık 9,576 defa görüntülendi\nباکووری کوردستان - بەهۆی بۆردوومانی هێزەکانی سوپا [ Daha... 👁] ✖ ✖ 17 4 ✔ 99% ✍ H.B. 9-9-2017 0:00:00\n📅 09-12-2018 Tarih ve olay\n👁 Bu başlık 2,892 defa görüntülendi\nرۆژهەڵاتی کوردستان - تەرمی هەریەک لە رەحیم زەبیحی [ Daha... 👁] ✖ ✖ 12 18 ✔ 99% ✍ H.B. 1-11-2018 21:41:01


وه‌زیری ده‌ره‌وه‌ی ئیتالیا : رزگاركردنی كۆچبه‌ران ده‌ریای ناوه‌ڕاست ڕاناگرین\nوه‌زیری ده‌ره‌وه‌ی ئیتالیا ڕایگه‌یاند گێڕانه‌وه‌ی به‌له‌می كۆچبه‌ران چاره‌سه‌ری قه‌یرانی كۆچ له ئه‌وروپادا ناكات.\nئه‌نجلینۆ ئه‌لفانۆ ، وه‌زیری ده‌ره‌وه‌ی ئیتالیا له میانه‌ی چاوپێكه‌وتنێكیدا له‌گه‌ڵ ئاژانسی هه‌واڵی ئوسترالیان فاینه‌نشاڵ ڕیڤیودا ده‌ڵێت له ئه‌وروپا ژماره‌یه‌ك له سیاسیه‌كان ده‌یانه‌وێت سیاسه‌تی گێڕانه‌وه‌ی به‌له‌می كۆچبه‌ران پیاده بكرێت ، ئه‌وه‌ش سیاسه‌تێكه كه ماوه‌ی چه‌ندین ساڵه له‌لایه‌ن حكومه‌تی ئوسترالیاوه پیاده ده‌كرێت و تا ئێستاش به‌رده‌وامه له‌و سیاسه‌ته ، به‌لاَم به ووته‌ی ئه‌لفانۆ ، سیاسه‌تێك كاریگه‌ری ده‌بێت بۆ ئه‌وروپا كه له‌سه‌ر بنه‌مای دابه‌شكردنی ئه‌و ئه‌ركانه بێت كه په‌یوه‌ندیان به پرسی كۆچبه‌رانه‌وه‌یه له نێوان وولاَتانی یه‌كێتی ئه‌وروپادا.\nهاوكات له‌گه‌ڵ به‌رده‌وامی ڕزگاركردنی كۆچبه‌ران له ئاوه‌كانی ده‌ریای ناوه‌ڕاستدا ، وه‌زیری ده‌ره‌وه‌ی ئیتالیا ده‌ڵێت ئه‌وان ڕزگاكردنی كۆچبه‌ران له مه‌ترسیه‌كانی ئاوه‌كانی ده‌ریای ناوه‌ڕاستدا ڕاناگرن به‌لاَم هه‌وڵه‌كانیشیان به‌رده‌وام ده‌بێت بۆ كۆنتڕۆڵكردنی لێشاوی كۆچ بۆ ئیتالیا و ئه‌وروپا.\nکۆی سه‌ردان: 17392900


ئەمریکا: هەفتەی داهاتوو گەمارۆی نوێ بەسەر ئێران دەسەپێنین\n10 May 2018 13:43\nسارا سەندەرز، گوتەبێژی کۆشکی سپی، لە پرێس کۆنفرانسێکدا ڕایگەیاند لە ڕاستای پێشگیری لە دەستپێڕاگەیشتنی ئێران بە چەکی ئەتۆمی، ئەمریکا جیا لە وەگەڕخستنەوەی هەموو گەمارۆ ڕاگیراوەکانی سەر ئێران، هەتا هەفتەی داهاتوو کۆمەڵێک گەمارۆی نوێش ئامادە دەکات.\nدۆناڵد ترەمپ، سەرۆکی ئەمریکا، شەوی سێشەممە 8ی ئایاری 2018، لە لێدوانێکی کورتدا ئاشکرای کرد واشنتۆن بە فەرمی لە ڕێککەوتنی ئەتۆمیی ئێران دەکشێتەوە و هاوکات جیا لە گەڕاندنەوەی هەموو گەماروە ڕاگیراوەکان، سزای نوێش بەسەر تاراندا دەسەپێنێت.\nبە پێی بڕیارەکەی سەرۆکی ئەمریکا، واشنتۆن گەمارۆ نوێیەکانی سەر ئێران وەگەڕ دەخاتەوە و خۆشی بۆ سزای نوێی سەر ئیران ئامادە دەکات، بەڵام بەرپرسانی یەکێتیی ئەورووپا ئاشکرایان کردووە هەتا کاتێک ئێران پابەندی ئەو ڕێککەوتنە بێت، یەکێتیی ئەورووپا گەمارۆ و سزاکانی خۆی بۆ سەر ئێران نوێ ناکاتەوە.\nیەکێتیی ئەورووپا بە دەرکردنی ڕاگەیەندراوێک پابەندبوونی خۆیان بە ڕێککەوتننامەی 2231ی ئەنجومەنی ئاسایشی سەر بە نەتەوە یەکگرتووەکان ڕاگەیاندووە و جەختی کردووەتەوە ئەو ڕێککەوتنە کلیلی چارەسەریی هەندێ گرێکوێرەی پرسی جیهانییە و هاوکات بۆ ئاسایشی ناوچەکەش گرنگە.\nشایانی باسە دۆناڵد ترەمپ سەرۆکی ئەمریکا دوای ئەوەی کشانەوەی ئەمریکای لە ڕێکەوتنی ئەتۆمی ڕاگەیاند، لە ئێستاشدا هەڕەشە لە حکومەتی تاران دەکات.\nترەمپ لە ڕونکردنەوەیەکدا سەبارەت بە دەستپێکردنەوەی پرۆگرامی ئەتۆمی لەلایەن ئێرانەوە وتی، "ئێران دەبێت گفتوگۆ بکات یان شتێك ڕودەدات. ئەگەر ئێران دەست بکاتەوە بە بەرهەمهێنانی ئەتۆمی، ئەنجامی قورسی دەبێت".


کوردیپێدیا - فەرەنسا و بەریتانیا داوای دانیشتنی بەپەلەی ئەنجوومەنی ئاسایش دەکەن\n📖 فەرەنسا و بەریتانیا داوای دانیشتنی بەپەلەی ئەنجوومەنی ئاسایش دەکەن | 🏷 پۆل: کورتەباس | زمانی بابەت: 🏳 کوردیی ناوەڕاست\nفەرەنسا و بەریتانیا داوای دانیشتنی بەپەلەی ئەنجوومەنی ئاسایش دەکەن\nئێوارەی 09-10-201909-10-2019 لەشکرکێشی دەوڵەتی تورک بۆسەر ڕۆژئاوا، باکورو ڕۆژهەڵاتی سوریا بەبۆردوومانی فڕۆکە جەنگییەکان دەستی پێکرد، لەمبارەیەوە زۆربەی وڵاتان ئەو هێرشەیان ئیدانە کرد و فەرەنسا و بەریتانیاش داوای دانیشتنی بەپەلەی ئەنجوومەنی ئاسایش دەکەن.\nئێوارەی ئەمڕۆ، فڕۆکە جەنگییەکانی دەوڵەتی تورک ناوچەکانی گرێسپی، سەرێکانی، دێرک، عەین عیساو قامیشلۆقامیشلۆیان بۆردوومان کرد.\nلەم چوارچێوەیەشدا، فەرەنسا بە توندی ئەو هێرشەی ئیدانە کرد و ڕایگەیاند، ئەو کەیسە بەهاوبەشی لەگەڵ بەریتانیا دەبەنە ئەنجوومەنی ئاسایش و داوای دانیشتنی بەپەلەی ئەنجوومەنەکە دەکەن.\nیەکێتی ئەوروپاش داوای لە دەوڵەتی تورک کردووە ئەو هێرشە ڕابگرێت و ڕایشیگەیاند: ئەو هێرشە لەپێناو ناوچەی ئارام نییە.\nئەڵمانیاش بە توندی ئەو هێرشەی تورکیای بۆ سەر باکورو ڕۆژهەڵاتی سوریا ئیدانەکرد.\nڕوسیاش ئەو هێرشە بە پێشێلکردنی سەروەری خاکی سوریا لە قەڵەم دەدات.\n➕ ئەم بابەتە لەلایەن: (نالیا ئیبراهیم)ەوە لە: Oct 9 2019 6:40PM تۆمارکراوە\n👌 ئەم بابەتە لەلایەن: (ئاسۆ ئەحمەدیان)ەوە لە: Oct 9 2019 7:03PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (مانو بەرزنجی)ەوە لە: Oct 10 2019 10:51AM باشترکراوە\n📷 فایلی وێنە 1.0.1 169 KB Oct 9 2019 6:45PM نالیا ئیبراهیم